29.04.2020 u 19:30\nI vlast treba da čuje građane\nKako opšte promišljanje i usaglašavanje mišljenja o određenom problemu doprinosi boljitku i unapređenju zajednice čitamo u knjizi „Deliberativno građanstvo” (Akademska knjiga) Irene Fiket, naučne saradnice Instituta za filozofiju i društvenu teoriju u Beogradu. Ona je istraživala transformaciju građanstva u takozvano deliberativno građanstvo. Deliberativna demokratija zasniva se na tezi da su političke odluke legitimne samo ukoliko oni na koje ta odluka utiče mogu da ih opravdaju, argumentuju i o njima diskutuju. ‒ Proces deliberacije, koji uključuje procedure zasnovane na jednakosti i dijalogu stavlja građane u interakciju sa drugim građanima koji imaju drugačije stavove i uz sučeljavanje tih argumenata vodi ih ka stavovima koji su bliži zajedničkom interesu. Pretpostavka\n17.12.2019 u 12:00\nProtest za vraćanje trole 28, ali nadležni ne reaguju\nViše od stotinu građana okupljenih oko inicijative „Vratimo trolu 28” blokiralo je saobraćaj u toku simboličnih 28 minuta, koristeći pravo prvenstva na pešačkom prelazuTrajno su nadležni ove jeseni skratili liniju 43 do Pančevačkog mosta, ali su ih udruženi, agilni građani Koteža vrlo brzo naterali da tu odluku preinače i da ovaj autobus vrate na staru trasu do Trga republike. Već neko vreme se za vraćanje linije bore i građani koji su redovno koristili trolu 28, ali za sada bez većeg uspeha. Oni su nedavno skupili više od 4.000 potpisa u peticiji za vraćanje „dvadeset osmice” i to predali nadležnima u gradu. Tada je održan prvi protest (ispred Gradske uprave), a minule subote priređen je i drugi. Ovoga puta u Čingrijinoj na nekadašnjoj trasi trole 28. Više od stotinu nezadovoljnih\n13.12.2019 u 14:26\nSvaki drugi korisnik socijalne pomoći radno sposoban\nNovčanu socijalnu pomoć u Srbiji je od 2016. do 2018. godine primalo oko 268.000 ljudi među kojima je približno 50 odsto radno sposobno, objavila je danas Državna revizorska institucija (DRI). Na predstavljanju izveštaja o reviziji svrsishodnosti poslovanja „Materijalna podrška kao mera smanjenja siromaštva” državni revizori su ukazali da radno sposobni korisnici socijalne pomoći uglavnom dugo ostaju u sistemu socijalne zaštite. U poslednje tri godine za naknadu za socijalnu zaštitu u Srbiji je prosečno godišnje planirano oko 26 milijardi dinara, a za novčanu pomoć je izdvajano 14,3 milijarde, odnosno 57,5 odsto, prenosi Beta. U izveštaju DRI navedeno je da postojeći sistem socijalne zaštite ne dovodi do ostvarenja postavljenih ciljeva i zbog nedovoljne efikasne saradnje nadležnih organa\n24.11.2019 u 20:00\nUdruženja građana kao mesne zajednice\nPrva vrata na koja meštani zakucaju zbog svojih problema nekada su bile mesne zajednice. Danas one zbog ukidanja brojnih ovlašćenja postoje samo na papiru, a njihov posao sve više preuzimaju sami građani, organizujući se u različita udruženja. Kako ona mogu da reše čak i gradski problem, pokazalo se nedavno kada je udruženje „Kotež” uspelo da izdejstvuje vraćanje autobusa 43 na staru, dužu trasu. U više prestoničkih naselja iz godine u godinu sve su aktivnije ovakve organizacije koje se hvataju ukoštac s komunalnim i infrastrukturnim problemima koji nisu ni na radaru, ni na listi prioriteta nadležnih. I, čini se, ova udruženja su, kao što su nekada to bile mesne zajednice, vrlo uspešna u tome. Baš je inertnost javnih institucija na aktivizam podstakla i UG „Kotež”. Prvi veliki\n26.10.2019 u 21:40\nPoginuo radnik na gradilištu u Subotici, dvojica povređena\nJedan radnik je poginuo, a dvojica su teško povređena na gradilištu zgrade u naselju Prozivka u Subotici, rečno je RTS-u u Policijskoj upravi u Subotici. Prema prvim informacijama, nesreća se dogodila prilikom montaže lifta, kada su radnici propali kroz okno lifta. Na licu mesta je poginuo jedan radnik, a dvojica su sa teškim povredama prevezena u subotičku bolnicu. Prema nezvaničnim informacijama, pomenuti radnici nisu Subotičani. Osim policije, na mestu nesreće je zamenik tužioca Osnovnog tužilaštva u Subotici, prenosi Tnjug. Uviđaj je u toku.\n21.09.2019 u 16:01\nGrađani Kosova nelegalno poseduju oko 250.000 komada oružja\nKOSOVSKA MITROVICA – Građani Kosova i Metohije poseduju više 250.000 komada ilegalnog oružja, podaci su kosovskog Ministarstva unutrašnjih poslova koje prenosi prištinska Koha. „Prema statističkim podacima, u posedu građana na Kosovu ima oko 250.000 komada ilegalnog oružja. Ovaj broj je manji za oko 100.000 u odnosu na preliminarnu istragu u kojoj je bilo oko 360.000 komada ilegalnog oružja”, stoji u odgovoru kancelarije za medije Ministarstva unutrašnjih poslova Kosova, prenosi Tanjug. Kako prenosi Kosovo onlajn, u međuvremenu, u periodu od devet meseci koliko je trajala kampanja za legalizaciju oružja, u kojoj je prijavljeno 1.800 komada oružja, suspendovan je član Krivičnog zakonika kojim se propisuje novčana i zatvorska kazna za delo neovlašćeno vlasništvo, kontrola ili\nAtmosfera „zelenih pobuna” u Novom Sadu\nNovi Sad – Građani u Novom Sadu vode bitke za očuvanje drveća i zelenila. Posle protesta zbog plana za, kako kažu, betoniranje Limana i Limanskog parka, svoj parkić branili su stanari iz bloka Maksima Gorkog i Radničke ulice, gde država novcem EU treba da digne novu zgradu suda. Pobunili su se i u zaleđu bivše Robne kuće „Kokra”, pored koje je investitor počeo da seče stabla i sprema plac za gradnju. Okupljanja je pre bilo i zbog odbrane parkića u Futoškoj ulici i livadice u Kisačkoj. Pod Petrovaradinskom tvrđavom sređuje se Ulica Tone Mihaldžića, a na putu se našao jedan kesten, pa su glasovi zabrinutih stigli i do gradonačelnika. „Naravno da ćemo sačuvati kesten star sto godina”, izjavio je slavodobitno, posle niza „zelenih pobuna”, gradonačelnik Miloš Vučević. On je novinarima rekao\n19.05.2019 u 20:30\nKomšijske „oči i uši” pomažu policiji\nPrve građanske patrole čiji je osnovni cilj da policiji prijave kriminalnu ili sumnjivu aktivnost i tako povećaju bezbednost lokalnih sredina u kojima žive – pojavile su se u američkim gradovima pre nekoliko decenija. Komšijsko samoorganizovanje je uzelo maha i, prema proceni Američke nacionalne organizacije „Građani u patroli”, oko 75.000 ljudi dobrovoljno patrolira uz odobrenje lokalnih policijskih stanica. Komšije koje hoće da budu „oči i uši” policije uglavnom prolaze kraću policijsku obuku za patroliranje kako bi mogli da uoče sumnjiva lica i kriminalne aktivnosti.\n03.05.2019 u 18:00\nO budućnosti Srbije odlučuju njeni građani\nPotpredsednica Vlade i članica Predsedništva SNS Zorana Mihajlović rekla je danas, komentarišući poziv predsednika Narodne stranke Vuka Jeremića da se u dijalog vlasti i opozicije uključi i međunarodni faktor, da u slobodnoj i demokratskoj zemlji kakva je Srbija, o njenoj budućnosti odlučuju isključivo njeni građani.„Ukoliko Jeremić i ostali lideri opozicije ne znaju da je parlament mesto za razgovor, što su im jasno rekli i predstavnici međunarodne zajednice, onda oni istinski ne žele razgovor, ne žele izbore, već nasilno rušenje vlasti na ulici”, kazala je Mihajlovićeva. Ona je dodala da bi pre nego što krene da traži posrednike u međunarodnoj zajednici za dijalog u kojem nije pokazao želju da učestvuje, Jeremić trebalo da građanima kaže koja je njegova politika o ključnim pitanjima


Globus / Dragan Čović, Evropska komisija, Izbori u BiH 2022.\nEvropska unija, kao što je to bilo i do sada, ustraje u stavu da bi bilo bolje kada bi pregovori o izbornim i ustavnim reformama u BiH uspjeli, ali da se, bez obzira na to, izbori trebaju održati u predviđenom roku, javlja “Jutarnji list”.\nAli u isto vrijeme su naglašavali stav, koji očigledno dijeli velika većina u EU, pa i zajedničke institucije, da se izbori trebaju održati i u slučaju neuspjeha napora za reformom izbornog sistema.\nIako se to spominjalo uglavnom u “Non paperima” ili u dokumentima za raspravu u Vijeću Evropske unije, taj stav je odražavao volju većine država članica EU.\nHrvatska je bila i ostala u manjini po ovom pitanju te se uspjela jedino izboriti za spominjanje konstitutivnosti naroda u BiH u strateškom kompasu EU, koji je strateški okvir za sigurnost EU u sljedećih desetak godina.\nNo to je imalo, kao što vidimo, mali učinak na terenu, odnosno u pregovorima o izbornim reformama.\nAna Pisonero, glasnogovornica Evropske komisije za proširenje i susjedstvo, iznijela je stav Europske komisije nakon što je izborna komisija u BiH zakazala izbore za oktobar.\n“Od ključne je važnosti da se održe pošteni, slobodni i inkluzivni izbori u oktobru, kao što je i zakazano, kako bi se građanima omogućilo korištenje temeljnog prava glasa.\nNe može biti preduvjeta i opstrukcije – rekla je ona, izražavajući stav Evropske komisije.\nEK je pozvala i na osiguravanje finansijskih sredstva potrebnih za organiziranje izbora, onako kako je predviđeno zakonom.\nIako EU smatra da se izbori moraju održati u roku, podsjećaju da to ne znači da se odustaje od napora za reformu kojom bi se ukinula diskriminacija.\nAli kada spominju “diskriminaciju”, u EU najviše misle na slučaj Sejdić Finci, a ne na ono što ponavljaju u HDZ-u – “legitimno predstavljanje Hrvata”.\n“U konačnici, potreba za uklanjanjem diskriminacije u skladu s presudama Europskog suda za ljudska prava, poboljšanjem integriteta izbora i jačanjem funkcionalnosti institucija u BiH neće nestati.\nOve reforme su ključne za put BiH prema EU, kao što je i naglašeno u ključnim prioritetima mišljenja Europske komisije”, rekla je glasnogovornica EK zadužena za pitanja proširenja i politiku prema susjedstvu.\nNa pitanja o najavama predstavnika Hrvata u BiH o teritorijalnom ustroju BiH, u Komisiji su odgovorili da je “svaka inicijativa koja ugrožava jedinstvo, teritorijalni integritet i suverenitet BiH neprihvatljiva“.\nEU je, preko direktorice u Europskoj službi za vanjsko djelovanje Angeline Eichhorst, direktno bila uključena kao posrednik u pregovorima političkih čimbenika u BiH o izbornoj reformi.\nTe napore je podržao i SAD, i to uz angažman čak dvojice izaslanika, onoga za Zapadni Balkan Gabriela Escobara i posebnog za izbornu reformu u BiH Matthewa Palmera.\nSvi ti napori nisu urodili plodom, ali i EU i SAD odgovornost za neuspjeh prebacuju na političke lidere u BiH jer, kažu, “jedino oni mogu postići dogovor o izbornoj reformi, a mi im samo možemo u tome pokušati pomoći”.\nEU smatra trenutnu situaciju u BiH kao “najveći političku krizu od kraja rata”, ali glavnu prijetnju sigurnosti, jedinstvu i teritorijalnom integritetu i suverenitetu BiH vidi u ponašanju vodstva RS i Milorada Dodika.\nIpak, činjenicu da nije došlo do izborne reforme EU će i dalje koristiti kao argument protiv davanje pozitivne ocjene BiH za stjecanje statusa kandidata za EU.


DOBOJ: Srpska je institucionalni okvir za očuvanje Srba zapadno od Drine – Glas Regije\nDOBOJ: Srpska je institucionalni okvir za očuvanje Srba zapadno od Drine\nDOBOJ – Formiranjem Republike Srpske stvoren je institucionalni okvir za očuvanje od stradanja Srba zapadno od rijeke Drine, rekao je sinoć u Doboju istoričar Draga Mastilović, autor knjige “Zatiranje Srba u Bosni i Hercegovini u 20. vijeku”.\nOn je naveo da suštinski korijeni stradanja Srba u BiH sežu još od 19. vijeka u djelima pojedinih rimokatoličkih ideologa koji su smatrali da rijeka Drina mora biti granica dva svijeta – istočnog-pravoslavnog i zapadnog- rimokatoličkog.\n– Tom procesu satiranja srpskog naroda i pravoslavlja zapadno od rijeke Drine u drugoj polovini 20. vijeka priključio se i islamski faktor u nastojanju da od BiH napravi islamsku zemlju – rekao je Mastilović novinarima.\nOn je podsjetio da je tokom 20. vijeka srpski narod bio izložen velikim stradanjima, čak i genocidu u Drugom svjetskom ratu i upozorio da postoji jasna težnja i namjera da se srpska nacija i pravoslavlje zapadno od rijeke Drine unište, što je i opisao u svojoj knjizi, koja je predstavljena Dobojlijama.\nMastilović kaže da grad Doboj predstavlja simbol stradanja Srba u BiH, za koje je tokom Prvog svjetskog rata organizovan logor, kroz koji je prošlo oko 45.000 Srba.\nFilmom i knjigom “Dušu nisu ubili” sinoć se predstavila i novinar Mira Lolić Močević, koja se, kako je navela, bavila istraživanjem o tome “šta se to dešavalo sa srpskim narodom u BiH u 20. vijeku, i da li postoji narod koji su kao Srbi stradavali tri puta”.\nOna kaže da se o stradanju Srba u BiH malo zna i da praksu ćutanja treba prekinuti na način kako su to sa svojim stradanjem uradili Jermeni i Jevreji.\n– Kako se moglo desiti da je 5.000 srpskih porodica protjerano iz svojih kuća 1914. godine, 200.000 porodica 1941. godine a preko pola miliona 1992. godine, a da su opet drugi Srbe proglašavali genocidnim – navela je Močevićeva.\nSinoćna promocija knjiga i projekcija filma pod nazivom “Jedan narod – jedan vijek tri stradanja, da ne zaboravimo” održana je u Umjetničkoj galeriji dobojskog Centra za kulturu.\n« Oblačno uz olujni vjetar\nDOBOJ: Obilježavanje 102 godine od internacije Srba u dobojski logor »


Na jesen prvi priključci na gasovod u Bijeljini /VIDEO/ - NTV Arena\nBijeljina će biti prvi gasifikovan grad u Republici Srpskoj a prvi priključci prema najavama nadležnih očekuju se na jesen. Planirano je da se nakon Bijeljine nastavi izgradnja gasovoda do Banja Luke. Vrijednost dosadašnjih radova na gasifikaciji je oko 20 miliona evra, kažu u “Srbija gasu”.\nNedavno je izdata kompletirana građevinska dozvola , kojom je izvršena legalizacija gradske gasne distributivne mreže u dužini od preko 300 kilometara. Dakle bližimo se početku gasifikacije domaćinstava i privrede u Bijeljini, a uskoro će početi i zapošljavanja u preduzeću “Bijeljina-gas”.\nBijeljina će biti prvi gasifikovan grad u Republici Srpskoj i prvi priključci očekuju se do novembra, a planirano je da se nastavi izgradnja gasovoda do Banja Luke.\nGrad Bijeljina će prema najavama sa tehničkim timom „Srbijagasa“ sagledati i mogućnosti prelaska sistema gradskog grijanja na gas, kako bi povećali energetsku efikasnost i kvalitet vazduha u Bijeljini .\nO ovim ali i ostalim temama kao što su najave novih investicija u Semberiju, opširnije gledajte u emisiji “Panorama” u nedjleju 25.jula od 20 časova.\nTags: bijeljina, gas, gasovod, milos stevanovic, rs, zemlja


Trofej Mladosti: Trijumfi Mikeca i Arunovićeve - Sportske vesti - Savremenisport.com\nNaslovna :: Sportske vesti ::\tTrofej Mladosti: Trijumfi Mikeca i Arunovićeve\nTrofej Mladosti: Trijumfi Mikeca i Arunovićeve\nReprezentativci Srbije su u sjajnom stilu završili učešće na prestižnom „Trofeju Mladosti“, koji je 42. put održan u Zagrebu. Drugog dana, na programu su bila takmičenja vazdušnim pištoljem. Obe zlatne medalje otišle su našim olimpijcima. Kod muškaraca je trijumfovao Damir Mikec. U ženskoj konkurenciji najuspešnija je bila Zorana Arunović, dok je Jasmina Milovanović osvojila srebro.\nVazdušni pištolj, žene: 1. Zorana Arunović 240,4, 2. Jasmina Milovanović 237,9 (obe Srbija), 3. Veronika Major (Mađarska) 215,4...Kvalifikacije: 1. Arunović 577… 4. Milovanović 563… Ukupno 32 takmičarke.


Naslovnica Bosna i Hercegovina UZOPI: BiH od 2013. napustilo 68.000 građana\nBiH – Predsjednica Unije za održivi povratak i integracije u Bosni i Hercegovini (UZOPI) Mirhunisa Zukić kazala je da je UZOPI, na osnovu istraživanja koje provodi, od 2013. godine do danas zabilježio da je gotovo 68.000 građana napustilo BiH, prenosi Fena.\nTo je izjavila povodom konferencije “Gradovi koji nestaju odlaskom bh. građana”, koju je UZOPI organizirao danas s namjerom da se ovom problemu pristupi hitno i ozbiljno.\nZukić je kazala da su uzrok ovih masovnih odlazaka loša politika zapošljavanja u BiH, ekonomska situacija, te hiperprodukcija kadrova.\nTako je kazala da je područje Zvornika napustilo 2000 porodica, odnosno 6000 osoba, područje Tomislavgrada 2000 porodica, zatim Bijeljine, koju je do sada napustilo 5500 osoba, te Sanski Most 2300 porodica, odnosno 7000 osoba i Livno 500 porodica, odnosno 1500 osoba.\nKada su u pitanju sela i mjesne zajednice, radi se o stanovništvu koje odlazi iz BiH i vraća se, odnosno nalazi privremene poslove u inozemstvu, pretežno u evropskim zemljama.\nBivši predsjednik Svjetskog saveza dijaspore BiH Zaim Pašić, koji je trenutno zadužen za koordinaciju s nevladinim organizacijama u BiH, naveo je podatke po kojima je na početku njenog organiziranja dijaspora BiH brojila skoro milion osoba, a da se sada, prema zadnjim podacima, taj broj povećao na dva miliona.\nDodao je da veliki broj mladih iz BiH u inozemstvu teško nalazi poslove u svojoj struci, iako imaju veoma dobro obrazovanje.\nMladima u BiH poručio je da se što prije povežu s mladim ljudima van BiH, jer, kako je rekao, Svjetski savez bh. dijaspore je izuzetno dobro organizirana organizacija, koja ima baze podataka i odlične projekte koji pružaju mogućnosti zaposlenja.\nTakođer je istakao da u dijaspori ima dosta ljudi s velikim potencijalom, a koji bi se vratili i investirali u BiH, ali da bi se to desilo “potrebno je ostvariti kontakte”.


ARHIVA - Milo Đukanović (Foto: Reuters/Stevo Vasiljević)\nPredsjednik Crne Gore Milo Đukanović saopštio je u srijedu da neće potpisati Predloge odluka ministarstva odbrane o razrješenju načelnika Generalštaba Vojske Crne Gore general - majora Dragutina Dakića i majora Rajka Pešića zbog “pravnih i proceduralnih” propusta, najavljujući da će umjesto toga sazvati sjednicu Savjeta za odbranu i bezbjednost.\nĐukanović u saopštenju navodi da je iz Ministarstva odbrane dobio predloge odluka za razrješenje Dakića i Pešića, “potpisane od strane dvojice članova Savjeta za odbranu i bezbjednost, gospodina Alekse Bečića, predsjednika Skupštine Crne Gore i gospodina Zdravka Krivokapića, predsjednika Vlade Crne Gore”, te da je iz medija saznao za odluku o penzionisanju Dakića.\nCrnogorski predsjednik podsjetio je da je Odluka o postavljenju i razrješenju načelnika Generalštaba u isključivoj nadležnosti Savjeta za odbranu i bezbjednost, kao i da. Savjet za odbranu i bezbjednost odluke donosi konsenzusom na osnovu člana 8 Poslovnika o radu.\nDjukanović vjeruje da je “eventualna promjena čelnog čovjeka Vojske Crne Gore pitanje od državnog značaja koje zaslužuje sjednicu organa koji čine tri najviša sudionika zakonodavne i izvršne vlasti u Crnoj Gori”.\n"Inicijativom Ministarstva odbrane napravljeni su pravni i proceduralni propusti koji mi nalažu negativan odnos prema tom aktu", rekao je Đukanović, navodeći da je prvi od pravnih propusta kršenje odredaba Zakona o vojsci.\n"Naime, Rješenje o penzionisanju načelnika Generalštaba Vojske Crne Gore, general – majora Dragutina Dakića, nije trebalo donositi bez prethodne Odluke Savjeta za odbranu i bezbjednost. Posebno, ako se ima u vidu da konkretno rješenje ne daje odgovor na pitanje koje su potrebe Vojske Crne Gore da se penzioniše prvi čovjek njenog Generalštaba”, navodi Djukanović i dodaje da, “cijeneći nadležnost ministarke odbrane, a u skladu sa članom 38 Zakona o vojsci, razrješenje je prethodno pitanje koje je u isključivoj nadležnosti Savjeta za odbranu i bezbjednost, shodno članu 40 navedenog zakona".\nPored toga, Djukanović navodi da su predlozi za razrješenje Dakića i Pešića dostavljeni “uz kršenje osnovnih procedura utvrđenih članom 12 Poslovnika o radu Savjeta za odbranu i bezbjednost, u kome se navodi da se materijali koji se dostavljaju radi razmatranja Savjetu, bez obzira na stepen tajnosti koji im je određen, kao i sva dokumentacija Savjeta, mogu saopštavati javnosti samo uz saglasnost Savjeta”.\n"Takva saglasnost nije tražena, logično niti dobijena od Savjeta. Cijeneći sve navedeno, a prije svega značaj ovog pitanja, neću potpisati Predloge odluka koji su mi dostavljeni. Umjesto toga sazvaću sjednicu Savjeta za odbranu i bezbjednost”, rekao je Djukanović i dodao da je “već danas ovlastio sekretara Savjeta da usaglasi termin mogućeg održavanja sjednice sa članovima Savjeta".


Rusija proteruje estonskog diplomatu i poručuje: Zaustavite se ili sledi novi odlučan odgovor - 03.08.2021, Sputnik Srbija\nRusija proteruje jednog od diplomata ambasade Estonije koji u roku od nedelju dana mora napustiti zemlju, saopštilo je Ministarstvo spoljnih poslova Rusije. 03.08.2021, Sputnik Srbija\nIstovremeno je sugerisao estonskim partnerima da se zaustave i da ne otežavaju situaciju koju su ionako zakomplikovali do krajnjih granica.„U suprotnom će uslediti novi odlučan odgovor MIP Rusije. Pritom, sva odgovornost za pogoršanje bilateralnih odnosa u potpunosti će biti na estonskoj strani“, ističe se u saopštenju.Ranije je MIP Estonije proglasio za personu non grata diplomatu ruske ambasade u Talinu što je bio odgovor na proterivanje estonskog konzula Marta Latea iz Sankt Peterburga.Federalna služba bezbednosti Rusije saopštila je da je 6. jula u Sankt Peterburgu uhapšen estonski konzul Mart Late zbog špijunaže. Late je uhvaćen sa poverljivim dokumentima koje mu je predao ruski državljanin. Iz FSB su saopštili da su takve aktivnosti očigledno neprijateljske prema Rusiji. Kasnije je ruski MIP proglasio Estonca za personu non grata i saopštio da diplomata ima 48 časova da napusti zemlju.Talin je događaj okarakterisao kao „provokaciju FSB-a“. Prema rečima premijerke republike Kaje Kalas „diplomata je obavljao svoj posao u skladu sa svim pravnim aktima“.\nZašto se Rusija stalno pravda?\nrusija, estonija, proterivanje diplomata\nRusija proteruje jednog od diplomata ambasade Estonije koji u roku od nedelju dana mora napustiti zemlju, saopštilo je Ministarstvo spoljnih poslova Rusije.\n„Ambasador Estonije u Rusiji Margus Lajdre pozvan je u Ministarstvo spoljnih poslova Rusije gde mu je ruska strana izrazila odlučan protest i uručila notu u kojoj se navodi da se na osnovu principa reciprociteta za personu non grata proglašava službenik estonske diplomatske misije u Moskvi, kome se daje rok od nedelju dana da napusti teritoriju Rusije“, navodi se u saopštenju zamenika direktora Odeljenja za informacije i štampu MIP Rusije Aleksanda Bikantova.\nIstovremeno je sugerisao estonskim partnerima da se zaustave i da ne otežavaju situaciju koju su ionako zakomplikovali do krajnjih granica.\n„U suprotnom će uslediti novi odlučan odgovor MIP Rusije. Pritom, sva odgovornost za pogoršanje bilateralnih odnosa u potpunosti će biti na estonskoj strani“, ističe se u saopštenju.\nRanije je MIP Estonije proglasio za personu non grata diplomatu ruske ambasade u Talinu što je bio odgovor na proterivanje estonskog konzula Marta Latea iz Sankt Peterburga.\nEstonija proterala ruskog diplomatu\n15 Jul, 17:29\nFederalna služba bezbednosti Rusije saopštila je da je 6. jula u Sankt Peterburgu uhapšen estonski konzul Mart Late zbog špijunaže. Late je uhvaćen sa poverljivim dokumentima koje mu je predao ruski državljanin. Iz FSB su saopštili da su takve aktivnosti očigledno neprijateljske prema Rusiji. Kasnije je ruski MIP proglasio Estonca za personu non grata i saopštio da diplomata ima 48 časova da napusti zemlju.\nTalin je događaj okarakterisao kao „provokaciju FSB-a“. Prema rečima premijerke republike Kaje Kalas „diplomata je obavljao svoj posao u skladu sa svim pravnim aktima“.\n3 Avgust, 14:112


Gej strejt alijansa | GSA | Gej populacija u Srbiji ne veruje policiji i vojsci\n“Pripadnici LGBT populacije ne veruju policiji i vojsci zbog ličnih loših iskustava i loših iskustava njihove gej i heteroseksualne okoline, jer se policija ranije ponašala diskriminatorno, a i pravosuđe je prepoznato kao neefikasno”, rekla je istraživačica Jelena Radoman na konferenciji za novinare u Medija centru.\nDodala je da je većina intervjuisanih u istraživanju navela da ne bi prijavila nasilje policiji jer misli da je policija nespremna i jer bi prijavljivanje moglo da bude uvod u institucionalnu diskriminaciju.\nU okviru istraživanja, koje je finansiralo Odeljenje za demokratizaciju Misije OEBS-a u Srbiji, intervjuisani su predstavnici MUP-a i Ministarstva odbrane kao i 45 pripadnika LGBT populacije, a autori istraživanja naveli su da to nije bilo ispitivanje javnog mnenja.\nKoordinatorka istraživanja Svetlana Đurđević-Lukić rekla je da je cilj istraživanja poboljašanje komunikacije bezbednosne zajednice (policija i vojska) i LGBT populacije i intenziviranje kontakata na obostranu korist.\nIstraživanje je pokazalo da gej muškarci vojsku doživljavaju kao mačističku i konzervativnu instituciju, kao i da je jedan od razloga za nepoverenje u vojsku i policiju učešće u ratovima i izostanak lustracije.\nSvetlana Đurđević-Lukić rekla je da bi o pravima LGBT populacije trebalo javno raspravljati tokom cele godine a ne samo uoči Parade ponosa, kada homofobija raste a javnost se polarizuje.\nPredsednik Gej strejt alijanse Lazar Pavlović rekao je da homofobija ne raste uoči parade, nego postaje vidljivija, i dodao da u Srbiji nema sistemske diskriminacije LGBT osoba, ali ima pojedinačnih slučajeva.\n“LGBT osobe rade u policiji i vojsci, ali je pitanje šta bi se dogodilo i kakve bi reakcije bile u tim sredinama kada bi javno saopštile svoju seksualnu orijentaciju ili bi se za nju saznalo na drugačiji način”, rekao je Pavlović.\nNevladina organizacija Centar za istraživanje javnih politika osnovana je 2010. godine, a osnovali su ga stručnjaci Branka Anđelković, Svetlana Đurđević-Lukić i Pavle Golicin.\nTags: centar za istrazivanje javnih politika


Vrijedna donacija Gimnaziji u Tutinu - Radio Televizija Novi Pazar\nVrijedna donacija Gimnaziji u Tutinu\nApril 13, 2019 N A 312 Views\nRukovodstvo Srednje medicinske škole Tutin doniralo je Gimnaziji u toj opštini deset kompleta računara poslednje generacije sa ciljem da Srednja medicinska škola, koja je lider u oblasti obrazovanja u toj opštini pomogne u podizanju kvaliteta nastave i ostalim školama u toj opštini Sandžaka.\nPrema riječima direktora Srednje medicinske škole Ismeta Derdemeza jedini cilj je da se pomogne u razvoju obrazovnih ustanova na teritoriji opštine Tutin, te da će škola čiji je osnivač u narednom periodu intenzivnije na svaki mogući način pomagati gradskim i seoskim osnovnim i srednjim školama na teritoriji Tutina.\n“Donacija u vidu računara i prateće opreme je rezultat naših dobrih odnosa. Mi ulagajući u đake Gimnazije i Tehničke škole ulažemo u našu djecu. Ja Srednju medicinsku školu vidim kao lidera u oblasti obrazovanja u Tutinu, u skladu sa tim moramo se i ponašati i pomagati ostalima. Ovo je retkost da jedna privatna pomaže državnim školama, a ovo neće biti polsednji put da to i činimo. Otvoreni smo za saradnju i dalju pomoć, potrebno je da nam naglase šta je sve neophodno, ostalo je naša obaveza”, rekao je osnivač Srednje medicinske škole Tutin Ismet Derdemez.\nDerdemez ističe da je vrijednost donacije onolika koliko vrijedno i marljivo profesori i đaci budu radili, a da je najveća vrijednost u njihovom znanju koje će steći obrazujući se i radeći na poklonjenim računarima.\nDirektor Gimnazije Tutn Rifat Gegić, zahvalio je rukovodstvu Srednje medicinske škole u ime zaposlenih i đaka, naglašavajući da će donacija računara doprinjeti kvalitetnijem izvođenju nastave.\nSrednja medicinska škola Tutin broji nekoliko stotina đaka, jedna je od najmlađih ali i najsavremenijih škola u Tutinu. O sopstvenom trošku školuju blizu 70 učenika koji su do stipendije došli zbog odličnog uspjeha ili potiču iz porodica bez jednog ili oba roditelja.\n← U Sjenici održana konferencija “Perspektive razvoja poljoprivrede na Pešterskoj visoravni”\nPočele večeri turskog filma u Novom Pazaru →


Upozorenje Interpola: Džihadisti se vraćaju u BiH! • HAPPYTV.RS\nUpozorenje Interpola: Džihadisti se vraćaju u BiH!\nJirgen Štok, generalni sekretar “Interpola“ izjavio je danas u Sarajvu da se, zbog povratka džihadista i njihovog poraza u Iraku i Siriji menja međunarodna i bezbednosna situaicja što zahteva od svih da bolje sarađuju i razmijenjuju podatke.\nOn je na konferenciji zanovinare, nakon današnjeg sastanka sa Dragnaom Mektićem, minsitrom bezbendosti BiH i sa direktorima policijskih agencija u BiH, rekao da su pretnje od međunarodnog terorizma, organizovanog i sajber kriminala, veće nego ranije na međuanrodnom nivou.\n"Mnogo su kompleksne i ni jedna zemlja nije u situaciji da se sama izbori sa tim pretnjama. Jedinice za sprovođenje zakona, policijske agencije, zbog terorističkih pretnji i napada koji se dešavaju u svim delovima sveta, zaista su u situaciji da treba koristiti uspostavljene mreže policijskih agencija. I iz te perspektive želim da pohvalim BiH i centralnu ulogu koju su policijske snage iz ove zemlje imali u zajedničkim operacijama, posebno kada je u pitanju ilegalna trgovina vatrenim oružjem“, rekao je Štok.\nOn je istakao da su svi granični prelazi BiH priključeni na Interpolov sistem, što m omogućava pristup svim bazama podataka.\nMektić je rekao da je sa Štokom razgovarao o proširenju saradnje između BiH i “Interpola“ i o potrebi da BiH uputi svog oficira u sedište ove organizacije.\n"Upoznao sam sekretara šta su to ključni bezbednosni izazovi unutar BiH i na neki način sam pozitivno iznenađen kako je Interpol vrlo brzo reagovao u nekim institucijama, posebno kada je u pitanju borba protiv radikalizma i terorizma", rekao je Mektić, prenele su banjalučke Nezavisne novine.\nUpozorio je, kaže, da će se sada, nakon poraza ISIL-a, jedan broj onih koji su ratovali sa ISIL-om vraćati u Evropu, pa i u BiH.\n"I mislim da ćemo i na tom planu dobijati od Interpola određene analize i podatke“, rekao je Mektić.


Oprez zbog moguće poledice usled niskih temperatura – GMinfo\nOprez zbog moguće poledice usled niskih temperatura\nVozači danas mogu očekivati nešto bolje uslove za vožnju, jer su padavine uglavnom prestale, jedino je na jugu Srbije moguć sneg, ali i kiša koja će se lokalno lediti pri tlu, saopštio je jutros Auto-moto savez Srbije.\nHladno vreme i niske temperature pojačavaju opasnost od poledice, a poseban oprez potreban je na mostovima i nadvožnjacima gde je temperatura uvek nekoliko stepeni niža zbog strujanja vazduha.\nUčestali odroni su tokom prethodnog dana uslovljavali kratkotrajne prekide u saobraćaju na šta treba računati, naročito na putevima kroz stenske useke i klisure.\nDo prekida saobraćaja dolazilo je i zbog izlivanja reka usled obilnih padavina u okolini Pirota, Dimitrovgrada, Predejana i Leskovca a očekivan je i dalji porast vodostaja na Limu kao i na gornjem toku Južne Morave i Nišave.\nZbog pojave magle smanjena je vidljivost na auto-putu E-75, na deonici petlja Bubanj Potok- granica Srbija/Severna Makedonija Preševo i na auto-putu E-763, petlja Ljig – Preljina (kraj izgrađenog auto-puta), saopštilo je jutros JP „Purtevi Srbije“.\nSavetuje se maksimalan oprez pri vožnji i mole učesnici u saobraćaju da prilagode brzinu kretanja zbog pojave magle koja smanjuje vidljivost na pojedinim putnim pravcima, a pogotovo na deonicama koje se prostiru duž rečnih tokova, kotlina, klisura kao i na putnim objektima preko reka.\nZadržavanja na teretnim terminalima naših GP:\n– GP Horgoš, na izlazu, terfetnjaci čekaju 90 minuta\n– GP Batrovci, na izlazu, teretnjaci čekaju 180 minuta.\nOblačno i hladno vreme, do kada možemo da očekujemo sneg\nFK Metalac: Dva pojačanja za trku ka vrhu tabele\nDom za stara lica gradi se na Savincu\nOpšta bolnica: U kovid odeljenjima 38 pacijenata


Ovim postupkom Srbija će jednom nogom ući u Evropsku uniju jer je reč o primeni njenih standardizovanih modela carinskog poslovanja čiji je cilj da se privrednicima ubrza poslovanje, učini ga efikasnim i predvidljivim. Ova novina treba i da smanji troškove izvoznih i uvoznih postupaka, ali i da poveća konkurentnost domaće privrede i privuče investitore.\nTako bar tvrde u Upravi carina i dodaju da je sve spremno da se pripremna faza završi do septembra, a da ceo sistem potpuno zaživi od 2023.\n- Sada je kod nas za svako carinjenje potrebno 10 papira, a samo na Terminalu Beograd dnevno se obradi više od hiljadu deklaracija sa pratećim dokumentima. Za taj posao je potrebno mnogo više ljudi nego što je, primera radi, u luci Roterdam, gde razmena dokumenata privrede i carine elektronskim putem omogućava da to uradi samo pet-šest carinika, koji dnevno ocarine 36.000 kontejnera. Novine koje pripremamo stvoriće uslove za brzo, efikasno i predvidljivo poslovanje u Srbiji. Najznačajnije je to što će elektronska razmena informacija doneti velike uštede u vremenu i novcu - kaže Miloš Tomić, direktor Uprave carina.\nPAPIRNE deklaracije odlaze u istoriju, CARINSKIi propisi kompjuterizovani do 2023.\nPOVOLJNA PRLIKA ZA IZVOZNIKE Roba iz Srbije stiže do Amerike bez carine\nZa razliku od sadašnje procedure u kojoj svi dolaze u carinsku ispostavu, neposredan kontakt između carinika i izvoznika i uvoznika biće sveden na minimum, što garantuje nepristrasnost postupka.\n- Uvođenje automatizovanog sistema obezbediće i brže ostvarivanje povraćaja PDV pošto će se dokaz da je roba napustila carinu automatski slati i Poreskoj upravi bez obaveze fizičkog podnošenja izvoznih deklaracija. Prednost ovog postupka je i to što će sistem Uprave carina, a ne službenik, kontrolisati deklaracije, a informaciju o nedostacima će sam slati uvozniku, izvozniku ili špediteru, uključujući i to da li će roba i isprave biti i fizički pregledane ili ne. Treba da se zna da ovaj projekat ne bi bio realizovan bez pomoći Vlade, posebno ministra finansija Malog - navodi Tomić.\nOn podseća da je carinska služba pre skoro tri godine već automatizovala tranzit, čime je omogućila da se roba iz EU, zemalja EFTA, Turske i Makedonije kroz Srbiju prevozi na osnovu elektronske deklaracije. Taj potez je imao velike ekonomske benefite jer je na naše puteve vratio turske kamione koji su sve češće birali Rumuniju i Bugarsku.\n- Kada, pored tranzita, automatizujemo i uvoz i izvoz, postaćemo punopravni član evropskog carinskog prostora i za nas u tom smislu više neće postojati granice - objašnjava Tomić.\nOd uvoza pola budžeta\nCarinska služba je efikasnom naplatom uvoznih dadžbina prošle godine popunila 49 odsto budžeta Srbije.


BANJALUKA, Predsjednik Sindikata banjalučke Robne kuća “Boska” Branka Gostić izjavila je da su radnici “Boske” zadovoljni potpisivanjem zapisnika o ispunjenju svih klauzela iz Ugovora o prodaji akcija državnog kapitala u ovoj firmi Konzorcijumu “Delta – Zekstra”, ali da ostaju u mirnom protestu do ispunjenja njihovih zahtjeva.\n“Zadovoljni smo potpisivanjem ovog zapisnika, ali smo i dalje u mirnom protestu, sve dok nam ne budu isplaćene još tri plate i pet toplih obroka”, rekla je Gostićeva .\nOna je dodala da je potpisivanje zapisnika o ispunjenju svih klauzela iz Ugovora o prodaji akcija državnog kapitala u “Boski” u skladu sa obećanjima koje im je dao ministar trgovine i turizma Republike Srpske (RS) Predrag Gluhaković 12. juna na sastanku u Banjaluci.\nPrema njenim riječima, radnici “Boske” protestom ne ometaju radnike u privatnim radnjama koje se nalaze u okviru ove robne kuće.\nMinistar trgovine i turizma RS Predrag Gluhaković, koji zastupa Vladu RS i predstavnik Konzorcijuma pravnih lica koga čine “Ekstra grupa – Zekstra” i “Delta rial esteita” iz Beograda, koje zastupa punomoćnik Predrag Filipović potpisali su juče u Banjaluci zapisnik o ispunjenju svih klauzula iz Ugovora o prodaji akcija državnog kapitala u “Boski”.\nNa osnovu ovog ugovora i potpisivanjem zapisnika o ispunjenju svih klauzula, potpisnici su utvrdili da su se stekli svi neophodni pravni uslovi za prenos akcija državnog kapitala na konzorcijum “Delta – Zekstra”, koji bi\nu narednom periodu trebao preduzeti potrebne aktivnosti radi stupanja u posjed Robne kuće “Boska” Banjaluka.\nNajavljeno je i da će kupac, nakon stupanja u posjed “Boske” zakazati Skupštinu akcionara i formirati organe upravljanja u preduzeću u skladu sa važećim propisima koji regulišu ovu oblast.\nKonzorcijumu “Delta – Zekstra” u oktobru prošle godine potpisao je sa Vladom RS ugovor o kupovini 58 odsto državnog kapitala “Boske” za tri miliona evra koje je uplatio krajem maja ove godine.\nVlada RS 11. juna donijela je odluku o dodjeli jednokratne pomoći Sindikatu Robne kuće “Boska” u iznosu od 204.000 KM za isplatu dvije plate.\nU “Boski” je zaposleno 235 radnika, koji nisu primili 25 plata, nije im uplaćivan topli obrok, naknada za prevoz, niti doprinosi za socijalno i penzijsko osiguranje. Srna


NOVO: Nema više alkoholisanja na stanici Praterstern\nVestiAustrijaNOVO: Zabrana konzumiranja alkohola na stanici Praterstern\nOd petka 27. aprila 2018. na jednoj od najprometnijih stanica u Beču Prateršternu, važi potpuna zabrana konzimiranja alkohola. Ko ne poštuje pravila slede kazne i hapšenja.\nSlika na bečkoj stanici Praterstern, jednoj od najprometnijih stanica u Beču, od juče, izgleda sasvim drugačije. Više nema na stotine alkoholisanih lica, već pripadnika policije koji čuvaju red i nadgledaju da se slučajno ne pojavi neki hrabri pijanac, koji će prekršiti novu uredbu – zabranu konzumiranja alkohola na Prateršternu.\nNaime, od 27. aprila 2018. važi generalna zabrana okupljanja i ispijanja alkohola na velikoj stanici Praterstern. Dnevno je na ovoj stanici znalo da se druži, uz flašu ili konzerve piva, i više stotina pijanaca. Oni su ovom novom uredbom, proterani sa ove lokacije, gde u toku dana prođe i do 150.000 Bečlija i turista.\nPovodom najnovije zabrane, postavljeni su znakovi upozorenja da se na ovoj lokaciji više ne sme konzumirati alkohol. Ko bude kršio odredbu biće kažnjen sa 70 evra, ali ukoliko se pojedinci protive ili ponove prekršaj, kazna je i do maksimalnih 700 evra.\nMeđutim ima i onih kojima se ova zabrana ne dopada. Održane su i manje demonstracije.\nZabranom konzumacije alkohola na Pratersternu gradske vlasti žele da reše problem nereda koje često znaju da izazovu lica u alkoholisanom stanju, kao i da se dobije lepša slika ovog dela grada, jer kvari sliku Beča kao turističke destinacije. Na ovom mestu osmisliće se projekati koji podstiču kulturu. Odredba o zabrani konzumiranja alkohola na Pratersternu je došla na inicijativu političke partije FPÖ, koja se već nekoliko godina zalaže za zabranu alkohola na ovoj lokaciji.\nOva stanica je poznata kao mesto gde se ukrštaju mnogi regonalni vozovi i najvažnije linije bečkog gradskog saobraćaja, ali i glavna stanica ukoliko želite da posetite poznati zabavni park Prater.\nU restoranima ili snack barovima na Pratersternu, potrošnja alkoholnih pića je i dalje dozvoljena.\n„Monitor za opojna sredstva“\nPrema rezultatima najnovijeg ispitivanja stanovnika Beča o konzumiranju legalnih i ilegalnih droga, koji se sprovodi svake godine sa 600 reprezentativnih ispitanika 10 % skoro svaki dan konzumira alkohol , dok 20% pije dva do tri puta nedeljno.\n84 % Bečlija smatra da je zavisnost od opojnih sredstava i dodatno kocka ili internet, bolest i da ne predstavlja kriminalno ponašanje.\nalkohol alkoholizam Beč društvene vrednosti policija Prater turistička atrakcija


FB premijera “Načela suočavanja sa prošlošću“ | New Social Initiative - NSI FB premijera “Načela suočavanja sa prošlošću“ – New Social Initiative – NSI\nFB premijera “Načela suočavanja sa prošlošću“\nVeliko nam je zadovoljstvo da vam predstavimo inicijativu – Načela suočavanja sa prošlošću, koju promoviše grupa eksperata i organizacija civilnog društva u toj oblasti. Načela suočavanja sa prošlošću je građanska inicijativa koju promoviše skup organizacija civilnog društva i ljudi koji se bave datom temom. Ova grupa je pokrenula zajedničku inicijativu da utvrdi i usvoji […]\nVeliko nam je zadovoljstvo da vam predstavimo inicijativu – Načela suočavanja sa prošlošću, koju promoviše grupa eksperata i organizacija civilnog društva u toj oblasti.\nNačela suočavanja sa prošlošću u kontekstu Kosova sačinila je neformalna koalicija koja se sastoji od pet organizacija i jedne ekspertkinje a to su: Fond za humanitarno pravo Kosova, Integra, Kosovski centar za rehabilitaciju žrtava torture (KRCT), Nova društvena inicijativa (NSI), YIHR Kosovo i Nora Ahmetaj. Tokom protekle godine, ova grupa je blisko sarađivala u stvaranju dokumenta koji će, nadamo se, sprečiti štetan diskurs i radnje povezane sa nasleđem sukoba.\nPročitajte dokument ovde https://bit.ly/39z8Wr2\nOdgledajte premijeru http://bit.ly/3pDnTy5\nInicijativa je podržana od strane Švajcarske ambasade na Kosovu, Britanske ambasade i UNDP-a.


Opet pucnjava na granici Jermenije i Azerbejdžana - 29.08.2021, Sputnik Srbija\nMinistarstvo odbrane Jermenije saopštilo je da je noćas došlo do intenzivne razmene vatre na granici sa Azerbejdžanom. 29.08.2021, Sputnik Srbija\nKako se navodi, nakon što su kola hitne pomoći stigla na položaj azerbejdžanske strane, jermenska vojska je obustavila vatru, "omogućivši protivniku da evakuiše ranjenike"."Sa jermenske strane nema povređenih", dodaje se u saopštenju.Sputnjik nije uspeo da dobije komentar azerbejdžanske strane.Krajem jula nastavljene su borbe na granici Jermenije i Azerbejdžana. Međutim, uskoro su obe strane pristale da obnove primirje.\nsvet, azerbejdžan, jermenija, zajednica nezavisnih država (znd), svet – politika\nMinistarstvo odbrane Jermenije saopštilo je da je noćas došlo do intenzivne razmene vatre na granici sa Azerbejdžanom.\nKako se navodi, nakon što su kola hitne pomoći stigla na položaj azerbejdžanske strane, jermenska vojska je obustavila vatru, "omogućivši protivniku da evakuiše ranjenike".\nSputnjik nije uspeo da dobije komentar azerbejdžanske strane.\nKrajem jula nastavljene su borbe na granici Jermenije i Azerbejdžana. Međutim, uskoro su obe strane pristale da obnove primirje.


Japanci ne popuštaju Francuzima i Makronu - Auto Republika\nJapanski premijer, Šinzo Abe, rekao je predsedniku Francuske, Emanuelu Makronu, da budućnost Renault-Nissana zavisi od privatnih akcionara.\nAbe je rekao da je važno „održati stabilan odnos“, saopštio je njegov portparol pred novinarima u Buenos Airesu, gde su se susreo sa Makronom u okviru samita G20. Međutim, on je rekao da budućnost alijanse zavisi od akcionara iz privatnog sektora, i da japanske vlasti ne žele da prejudiciraju budućnost alijanse.\nFrancuska vlada, s druge strane, vrši kontinuiran pritisak na Japan da podeli dokaze u vezi sa internom istragom u okviru koje je Karlos Gon lišen slobode.\nTokijski organi gonjenja su u petak produžili po drugi put pritvor bivšem predsedniku Nissana i Mitsubishija, na maksimalnih 10 dana. Po svemu sudeći, protiv njega će biti podignuta tužba do 10. dedembra ili će Gon biti nanovo uhapšen zbog novih navodnih krivičnih dela.\nMakron je ponovio da „je njegova čvrsta želja da alijansa bude održana, uz stabilnost grupe“.\nNaravno, hapšenje Karlosa Gona je bilo potpuno legitiman način Nissana da redukuje Renaultov uticaj u okviru alijanse. Šef japanske kompanije, Hiroto Saikava, pojasnio je da Nissan želi da oslabi neprincipijelnu Renaultovu kontrolu.\nNissan nastoji da ostvari dominantan japanski uticaj nad jednom od najvažnijih kompanija u „Zemlji izlazećeg sunca“. To je dovelo do strepnji na francuskoj strani, da bi Gonovo hapšenje moglo biti orkestrirano sa ciljem da se napravi puč, što je Saikava odbacio.\nRenaultovih 43,4 odsto udela u Nissanu obezbeđuje glasačku većinu na mitingu akcionara, dok japanska kompanija, sa 15 odsto u Renaultu, nema glasačka prava. Ovaj pakt samim tim naginje više ka Parizu nego Tokiju, što, sasvim prirodno, već duži niz godina izaziva frustraciju kod mnogo veće japanske kompanije.\nFrancuska vlada poseduje 15 odsto Renaulta i želi da održi status kvo što se tiče vlasničke strukture.\nGonov pritvor je alijansu ostavio bez vodeće ličnosti i glavnog pregovarača s Vladom Francuske. Renault se smatra kompanijom od „vitalnog značaja“ u zemlji galskih petlova sa aspekta državnog sekreterijata i nacionalne bezbednosti.\nRazgovori između Makrona i Abea predstavljaju diplomatski sukob u najavi, nakon komentara francuskog ministra finansija, Bruna Le Mera, koji je rekao da se njegov japanski kolega, Hirošige Seko, složio u ranijim razogovorima, da unakrsno vlasništvo treba da bude nepromenjeno. Seko je odbacio da je došlo do dogovora te vrste putem protestnog pisma, koje je poslao Le Meru, objavili su japanski mediji.\nZvaničnici oba ministarstva su odbili da komentarišu sadržaj pisma, kao i incident, ali s obzirom na karakteristike mentaliteta zemalja iz koje dolaze suprotstavljene kompanije, naginjemo ka tome da više verujemo Japancima.\nLe Mer je takođe bio predmet kritike od strane predstavnika Renaulta, koji su zabrinuti za alijansu. „Vlada bi trebalo da zna gde pripada i ostane tamo“, rekao je predstavnik sindikata Renaulta. „Ova vrsta preterivanja može biti kontraproduktivna.“\nIzazovi za Makrona\nGonovo hapšenje je dodatni izazov s kojim se suočava Makron. Renault zapošljava gotovo 50.000 ljudi u Francuskoj, što je ključni faktor u Makronovim naporima da oživi zemlju kao ekonomsku silu, što mu baš nešto i ne polazi za rukom.\nNi Renault ni Makronova vlada, navodno nemaju predstavu zašto je Gon pritvoren, u šta je naravno, veoma teško poverovati, jer sve indicije pokazuju da su Francuzi „žmurili na jedno oko“ kada je reč o Gonovim nedozvoljenim radnjama.\nKao ministar ekonomije, Makron je bio „mozak“ koji je stajao iza iznenađujućeg povećanja Renaultovog udela 2015., što budi zabrinutost u Nissanu, da je jedino čemu je Pariz težio, zapravo ostvarivanje većeg uticaja nad japanskom kompanijom.\nOčigledno je da zapadnoevropske zemlje i njihove „uspešne ekonomije“ još uvek teško mogu da dobace van neokolonijalne filozofije, koja je prilično dekadentna i retrogradna.\nRenault, Nissan i Mitsubishi su „sa empatijom“ ponovili svoje posvećivanje alijansi, o čemu smo već pisali. Naravno, reč je o floskuli koja će da kruži dok ne bude došao momenat da bude jednostavno zgažena, jer nimalo ne odražava realno stanje stvari.\ntags: emanuel macron nissan renault shinzo abe\nprevious Politički vrh Nemačke upozorava čelnike automobilske industrije pred sastanak u Beloj kući\nnext Analiza: Samo udruživanje spasava proizvođače automobila\nPavle, svaka čast na članku, pogledu i dubini analize „afere“ Gon


Tri kandidata u trci za direktora Šumskog gazdinstva "Vrbanja" | Moj Kotor Varoš\nHomeKotor VarošTri kandidata u trci za direktora Šumskog gazdinstva “Vrbanja”\nNa konkurs za direktora Šumskog gazdinstva “Vrbanja” Kotor Varoš stigle su tri prijave, potvrđeno je u “Šumama RS”.\nAktuelnom direktoru Šumskog gazdinstva “Vrbanja” Daliborki Kerezović-Damjanović ističe mandat, a ona je jedan od glavnih pretendenata za ponovno imenovanje.\nTo je prilikom nedavne posjete Kotor Varošu nagovijestio i potpredsjednik DNS-a Nedeljko Čubrilović ističući da je Šumsko gazdinstvo “Vrbanja” stabilizovano i izvučeno iz dubioze od kada je Kerezović-Damjanovićeva na njegoovm čelu.\n– Odlukom organa DNS-a ona će i u naredne četiri godine biti na čeu preduzeća – rekao je Čubrilović.\n“Šume RS” raspisale su konkurs za direktore deset šumskih gazdinstava i Centra za rasadničku proizvodnju, a pristiglo je 29 prijava. Osim Šumskog gazdinstva “Vrbanja”, konkursom su obuhvaćeni i “Zelengora” Kalinovik, “Banjaluka” Banjaluka, “Lisina” Mrkonjić Grad, “Birač” Vlasenica, “Jahorina” Pale, “Majevica” Lopare i “Oštrelj-Drinić” Drinić, “Milići” Milići i “Visočnik” Han Pijesak.\n– Komisija za izbor direktora će ocijeniti pristigle prijave kandidata, odnosno provjeriće da li su potpune. Sa kandidatima koji budu ispunjavali sve uslove konkursa biće obavljeni intervjui – naglasili su u “Šumama RS”.\nKomisija će potom direktoru “Šuma” dostaviti listu kandidata na konačno odlučivanje o imenovanju direktora organizacionih dijelova.\nPenzioneri uvjereni u ulazak u parlament


EVROPSKA KOMISIJA: SA ZABRINUTOŠĆU SE PRATE PROMENE NA RTV\nPortparolka Evropske komisije (EK) Maja Kocijančić izjavila je danas da EK blisko i sa velikom zabrinutošću prati promene koje su se desile na Radio-televiziji Vojvodine (RTV). Ona je agenciji Beta kazala da želi da podseti na veliku odgovornost RTV-a kao javnog servisa.\n“RTV ima odgovornost da osigura ispunjavanje najviših standarda u očuvanju javnog interesa, da garantuje kvalitet i raznovrsnost svog programskog sadržaja i da osigura nepristrasnost svoje uređivačke politike, po principu nezavisnosti koja je sadržana u Zakonu iz 2014. godine o javnim medijskim uslugama”, kazala je Maja Kocijančić.\n“Osim toga, podsećamo na značaj stvaranja povoljnog ambijenta u Srbiji u kojem se sloboda izražavanja može ostvariti bez ometanja jačanja nezavisnosti Regulatornog organa za elektronske medije (REM), u cilju bolje podrške uređivačkoj nezavisnosti i obezbeđivanju odgovarajućeg finansiranja javnog emitovanja i nezavisnosti”, navela je portparolka EK.\nNovi Upravni odbor RTV-a smenio je pre mesec dana programskog direktora Slobodana Arežinu, nakon čega su ostavke na funkcije dali generalni direktor Srđan Mihajlović i urednica Prvog programa televizije Marjana Jović. Nedugo nakon toga, novo v.d. rukovodstvo pokrajinskog javnog servisa smenilo je i 14 urednika i voditelja informativne redakcije te medijske kuće, nakon čega su se novinari pobunili i javnosti uputili protestna pisma, a poslednje je potpisalo više od 100 zaposlenih na RTV-u.\nNovinari su se udružili u Pokret Podrži RTV, koji je organizovao tri velika građanska protesta ispred zgrada javnog servisa, na kojima su zatražene ostavke članova UO, organizovane javne debate o pokrajinskom javnom servisu i zahtevano je vraćanje kolega na njihove nekadašnje radne zadatke.


NIJE POŠTENO: Internet radnici u Srbiji zaslužuju fer odnos države\nOvih dana poreska uprava vrši pritisak na internet radnike, sa ciljem da od nijh naplati poreze i doprinose za poslednjih pet godina, ne zaboravljajući kaznenu kamatu . Kažu da je nepravedno da ljudi koji ostvaruju “ fantasticne “ prihode ne budu oporezovani. Država tvrdi kako su svi morali da znaju da treba da prijave i plate porez, iako ih o tome nikada niko nije obavestio. Po Zakonu o poreskom postupku i administraciji PU je bila dužna da, ukoliko to ne učini fizičko lice po službenoj dužnosti, podnese poresku prijavu u ime tog lica. Zašto to nikada nije učinjeno?\nPa zato što je PU bila svesna problema da se važeći poreski propis donet 2001. godine i ne odnosi se na IT usluge. Iz jednostavnog razloga – ovakve usluge tada nisu ni postojale. Norma se u vreme donošenja odnosila na sporadične uplate iz inostranstva, a ne na usluge obavljanja delatnosti.\nDržava do sada nije uspela da sagleda stvarnost i da stvori poreski ambijent koji će podsticati rad na internetu. Sadašnji režim, koji je na vlasti već više od osam godina, bahato primenjuje normu koju je pregazilo vreme. Nedostaje im novac u državnoj kasi i pokušavaju da ga pronađu kod svakoga za koga pretpostavljaju da ga je zaradio, ne vodeći računa što tako ugrožavaju jedan važan deo naše privrede.\nSvako treba da plati porez i poreski obveznici koji obavljaju IT delatnost ne beže od obaveze plaćanja poreza, ali ne po stopama koje predstavljaju drastično fiskalno opterećenje od 45 do 70%. Podsećamo da u sveukupnom digitalnom tržištu srpski programeri, dizajneri, pisci, prevodioci, medijski i marketing stručnjaci učestvuju sa obimom posla koji ih drži na visokom 11.mestu. Nakon ovakvih brutalnih poreskih mera, radnici na internetu imaju dve opcije: da nađu drugi način da zarade novac u sivoj zoni ili da napuste Srbiju i potraže sreću negde gde će se njihov rad više ceniti.\nDa se to ne bi dogodilo predlažemo:\nDa odmah budu obustavljeni svi poreski postupci koji se vode protiv radnika na internetu;\nDa odmah bude izradjena temeljna analiza ovog tržista i da ta analiza bude dostupna javnosti;\nDa se, posle sprovedene javne rasprave , donese propis, koji će sistemski urediti ovu oblast. Podsticajima i progresivnim stopama oporezivanja od Srbije treba stvoriti poreski raj za IT usluge.\nZelenović i Vuletić: Poražavajući rezultati istražvanja, promene hitno potrebne\nPredsednik stranke Zajedno za Srbiju Nebojša Zelenović i predsednik Građanskog demokratskog foruma Zoran Vuletić ocenili su danas poražavajućim rezultate istraživanja Beogradskog centra za bezbednosnu politku.\nTo istraživanje pokazalo je da većina anketiranih gradjana – 52 procenta, podržava vojnu intervenciju na Kosovu ako ishod pregovora ne bude povoljan za Srbiju, 40 procenata smatra da je Rusija najveći prijatelj Srbije, 72 procenta smatra da je ruski uticaj pozitivan, dok 51 procenat ne podržava članstvo u Evropskoj uniji.\nZelenović i Vuletić su na konferenciji za novinare u Medija centru istakli da Srbija treba da se potpuno okrene ka Zapadu ukoliko želi da ima budućnost.\nZZS i NDMBGD: Nova energija i novi odgovori na ključna pitanja\nNa danas održanoj konferenciji za medije pod nazivom “Lokalne borbe kao prvi korak ka društvenim promenama”, predstavnici Ne davimo Beograd i Zajedno za Srbiju najavili su saradnju i uključivanje novih i neukaljanih ljudi u rešavanje najvažnijih društvenih pitanja.\nNebojša Zelenović iz Zajedno za Srbiju, Dobrica Vreselinović i Radomir Lazović iz Ne davimo Beograd, ocenili su da su životna pitanja građana, društveni dijalog o rešavanju pitanja Kosova, jasno međunarodno određenje Srbije prema EU i borba za slobodne i fer izbore, teme na kojima će zajedno raditi i razvijati saradnju.\nKao organizacija koja je snažno orijentisana na rešavanje životnih pitanja građana, značajno nam je iskustvo Nebojše Zelenovića u upravljanju Šapcem, u uvodu je poručio Dobrica Veselinović.\n“Lokalna životna pitanja građana su ključna, a okupljanje građana i suštinsku promenu mogu doneti samo organizacije i pojedinci sa vizijom i planom, koji su neopterećeni učešćem u prethodnom siromašenju društva, urušavanju institucija i kontroli medija, proteklih decenija.” poručio je Radomir Lazović govoreći odakle je potekla ideja za saradnju za Zelenovićem. Lazović je istakao da pored Građanskog fronta u Srbiji postoji još kvalitetnih novih ljudi sa kojima treba sarađivati.\nGovoreći o neophodnosti otvaranja društvenog dijaloga o pitanju Kosova, Nebojša Zelenović je poručio: “Smatramo da vreme radi protiv Srbije, te da će protekom vremena koje dolazi država biti u lošijoj poziciji da rešava ovo pitanje nego što je danas. Tražimo uključenje u rešavanje ovog pitanja. Predloge za rešenje bićemo u prilici da koncipiramo kada budemo uključeni u proces.”\n“Srbiji je mesto među uspešnim i demokratskim društvima. Razvijaćemo saradnju sa svim progresivnim partijama i pokretima širom Evrope i sveta u borbi za pravednije i bogatije društvo. Najveći deo težnji čovečanstva za ostvarivanjem legitimnih potreba ljudi ostvaren je u okviru sistema vrednosti zemalja Zapadne Evrope i SAD. Tim vrednostima teži i najveći broj građana Srbije. Srbija treba da učini sve napore kako bi postala deo EU i imala što bolju saradnju sa SAD.” istakao je Zelenović\nNa konferencije je ocenjeno da postoji veliki potencijal da promene krenu iz Beograda, ali da izborni uslovi nisu dobri i da je neophodno izboriti se da se poštuje izborna volja građana. “Mediji moraju biti slobodni, građani ne smeju biti ucenjivani, javna sredstva ne mogu biti trošena za potrebe partije na vlasti, a na dan izbora mora se sprečiti krađa kako bi ljudi na izborima mogli da iskažu svoju slobodnu volju.” – poručio je Lazović.\n“Neophodno je obezbediti fer uslove za sprovođenje slobodnih izbora, a na ostvarenju ovog cilja sarađivaćemo sa svim političkim organizacijama i pojedincima, a kontrola izbora mora biti zajednički poduhvat opozicionih političkih aktera” – najavio je Zelenović.\nUčesnici tribine najavili su otpočinjanje serije tribina u Beogradu i drugim gradovima Srbije.\nTEMELJNI PRINCIPI SARADNJE ZAJEDNO ZA SRBIJU I NE DAVIMO BEOGRAD:\nNOVI LJUDI i ŽIVOTNA PITANJA GRAĐANA\nOko ideje da se možemo izboriti za dobar život u našoj zemlji, građane mogu da okupe one organizacije i pojedinci sa vizijom i planom koji su neopterećeni učešćem u siromašenju društva, urušavanju institucija i kontroli medija proteklih decenija.\nSrbija je danas društvo sa najvećim ekonomskim nejednakostima u Evropi, naši su gradovi među najzagađenijima na svetu, a privid demokratije sve više bledi i nestaje. Zato su pitanja kako i od čega da živimo dostojanstveno, da li zakoni jednako važe za sve, imamo li adekvatnu medicinsku negu, da li je vazduh opasan, da li deca mogu da nam se kvalitetno školuju, imamo ili kanalizaciju ili asfaltiranu ulicu, ključna politička pitanja koja moramo odmah rešavati.\nNajveći deo težnji čovečanstva za ostvarivanjem legitimnih potreba ljudi ostvaren je u okviru sistema vrednosti zemalja Zapadne Evrope i SAD. Tim vrednostima teži i najveći broj građana Srbije. Srbija treba da učini sve napore kako bi postala deo EU i imala što bolju saradnju sa SAD. Srbiji je mesto među uspešnim i demokratskim društvima. Razvijaćemo saradnju sa svim progresivnim partijama i pokretima širom Evrope i sveta u borbi za pravednije i bogatije društvo.\nUKLJUČIVANJE U REŠAVANJE KOSOVSKOG PITANJA\nSmatramo da vreme radi protiv Srbije, te da će protekom vremena koje dolazi država biti u lošijoj poziciji da rešava ovo pitanje nego što je danas. Tražimo uključenje u rešavanje ovog pitanja. Predloge za rešenje bićemo u prilici da koncipiramo kada budemo uključeni u proces.\nBORBA ZA SLOBODNE I FER IZBORE\nNeophodno je obezbediti fer uslove za sprovođenje slobodnih izbora, a na ostvarenju ovog cilja sarađivaćemo sa svim političkim organizacijama i pojedincima, a kontrola izbora mora biti zajednički poduhvat opozicionih političkih akter\nZZS i GDF: Pozdravljamo odluku građana BiH da je vreme za promene\nZajedno za Srbiju i Građanski demokratski forum pozdravljaju spremnost građana Bosne i Hercegovine da svojim glasanjem utiču na korenite političke promene u svojim gradovima i opštinama. Pozdravljamo nesumnjiv pad podrške građana nacionalističkim, autoritarnim strankama u najvećim gradovima BiH, pre svega u Sarajevu i Banjaluci.\nTemeljne političke promene do kojih će dovesti rezultati izbora u oba bosansko-hercegovačka entiteta govore u prilog tome da je društvo jedinstveno, iako stalno razarano od strane autoritarnih, nedemokratskih i nacionalističkih političkih snaga.\nRezultati izbora u BiH su nauk opoziciji u Srbiji da političke promene mogu da krenu iz prestonice i da je režim, koji svakodnevno gazi ustavni poredak, moguće potući na gradskim izborima u Beogradu.\nZZS i GDF: Primitivizmom do potpunog istiskivanja drugačijeg mišljenja\nUvrede koje je opskurna ličnost naše nekulture i posrnule estrade, takozvani Aca Lukas, uputio novinarki TV N1 Žaklini Tatalović u emisiji Hit tvit na TV Pink, deo su arsenala uvreda, omalovažavanja, a zapravo zastrašivanja onih koji imaju kritičko mišljenje prema sadašnjoj vlasti i svim njihovim pajacima, marionetama i glasnogovornicima.\nKada pojedinac bez kulture i obrazovanja nepristojno i vulgarno vređa nekoga to može da bude usamljen primer kakvih, nažalost, ima mnogo, ali bez širih posledica. Ali kada neko takav dobije mogućnost da na veoma gledanoj televiziji, sa očiglednim predumišljajem vređa novinarku – onda je to starteški čin moćnika. Oni su rešili da takve uvrede i omalovažavanja njihov čovek, na njihovoj televiziji, sa njihovim sagovornicima, lansira u javnost promovišući govor koji treba da svima koji drugačije misle stavi do znanja da se to i njima može dogoditi, da je drugačije mišljenje zabranjeno i da se neće tolerisati.\nStranka Zajedno za Srbiju i Građanski demokratski forum ukazuju da se ovakvim pojavama mora pružiti građanski, demokratski, civilizovan otpor i svakome ko je žrtva sličnih napada pružiti podrška i izraziti solidarnost. Ne smemo dopustiti da nas tiranija ućutka primitivizmom i zastrašivanjem.


Zasluge za osvojenu Premijer ligu: Konte potpisao novi ugovor – BiGportal.ba\nZasluge za osvojenu Premijer ligu: Konte potpisao novi ugovor\nMenadžer Čelsija Antonio Konte potpisao je novi dvogodišnji ugovor sa tim londonskim fudbalskim klubom.\nNovim ugovorom Konte je dobio bolje uslove, ali nije produžio ostanak na Stamford Bridžu, pošto je prošlog leta, kada je preuzeo klub, dogorio trogodišnju saradnju.\n“Veoma sam srećan što sam potpisao novi ugovor. Prošle sezone smo radili izuzetno naporno kako bismo ostvarili nešto neverovatno, na šta sam ponosan. Sada moramo da radimo jače ako želimo da ostanemo u vrhu”, rekao je Konte, preneo je BBC.\nKonte je u prvoj sezoni u Čelsiju osvojio šampionsku titulu, a sezonu ranije ekipa je takmičenje u Premijer ligi završila na 10. mestu. Bivši trener Juventusa je promenio sistem igre u Čelsiju, što je dalo rezultate.\n“Plavci” su prošle sezone ostvarili 30 pobeda u prvenstvu i imali niz od 13 trijumfa, što je klupski rekord, a igrali su i u finalu FA kupa. Bivši italijanski selektor zahvalio je navijačima Čelsija na podršci.\nDirektorka Čelsija Marina Granovskaja pohvalila je Konteov rad.\n“Antonio je prošle sezone ostvario neverovatan uspeh, vrlo brzo se prilagodio engleskom fudbalu i doveo nas do titule u Premijer ligi. Ovaj novi ugovor pokazuje da verujemo da Konte može da nastavi da ostvaruje dobre rezultate i na domaćoj sceni, ali i u Ligi šampiona”, navela je Granovskaja.\nČelsi je u letnjem prelaznom roku doveo Timuea Bakajoka iz Monaka i defanzivca Rome Antonija Rudigera.\nFudbaleri Čelsija će u toku turneje po Kini i Singapuru igrati pripremne utakmice protiv Arsenala, Bajerna iz Minhena i Intera.\nNa put sa ekipom nisu pošli srpski reprezentativac Nemanja Matić i Španac Dijego Kosta, pošto se očekuje da će napustiti Stamford Bridž.


U PRAKSI JEDNOUMLjE - Glas Podrinja\nSAOPŠTENjE ZA MEDIJE GRADSKOG ODBORA DEMOKRATSKE STRANKE\nU PRAKSI JEDNOUMLjE\nNa dan kada se u svetu obeležava Međunarodni dan demokratije, stanje u Srbiji je više nego poražavajuće. Bahata vlast se za demokratiju zalaže samo deklarativno dok se u praksi uspostavlja jednoumlje, ukida sloboda medija i na sve moguće načine guši reč neistomišljenika. Ovakva situacija ne čudi, jer su na vlasti oni koji su devedesetih godina bili deo autokratskog, represivnog režima i koji i danas čine sve da se u Srbiji istorija ponovi.\nJedini stožer demokratije je Demokratska stranka koja je zbog toga konstantno izložena napadima, u prilog čemu svedoči i incident u utorak u Novom Sadu, gde su članovi Srpske napredne stranke nasilno prekinuli skup Demokrata. Ovo nije izolovani incident već svakodnevna praksa u Srbiji.\nVlast je s jedne strane gluva za svaku reč građana koji sve teže žive dok na drugoj strani iz sveg glasa viče obećanja o boljem životu od kojih ni jedno nije ispunila. Iako premijer svakoga dana potcenjuje građane ubeđujući ih da mu je neprijatno koliko nam dobro ide, svaki naš građanin, u stvari, vrlo je svestan stvarne slike Srbije u kojoj danas živimo. Sva vlast u državi skoncentrisana je u rukama jednog čoveka, a svaki pokušaj da se iznese drugačije mišljenje sada se već otvoreno, bahato i bez ustezanja osporava.\nDemokratija je univerzalna vrednost zasnovana na slobodnoj volji naroda da odrede svoj politički, ekonomski, kulturni i društveni sistem i u potpunosti učestvuju u svim aspektima života. Gde se guše osnovne slobode i prava građana, demokratija je ugrožena. Zato je danas nužno da javno i složno stanemo u odbranu demokratskih vrednosti da nam ne bi svima sutra bilo neprijatno koliko nam „dobro“ ide.


Đoković: "Peking je moj najuspešniji turnir" - Sportske.net\nSLIKE DANA - Na terenu Novak sa peharom, na tribinama srpske zastave!DOMINACIJA! Nadal se opet poklonio kralju!Nole razbio i Ferera! A sad - prava poslastica!Nole preslišao Iznera!Noletu 55 minuta dovoljno za četvrtfinale\nĐoković je osvojio svoju šestu titulu u Pekingu, a četvrtu uzastopno, pošto je u finalu pobedio osmog igrača sveta Španca Rafaela Nadala sa 2:0 u setovima (6:2, 6:2).\nOn je tako osvojio svoju 56. titulu u karijeri, osmu u sezoni, a Nadal je ostao na 68.\nĐoković je ostvario 29. uzastopnu pobedu na turniru u Pekingu.\n"Ovo je definitivno moj najuspešniji turnir. Peking je srećno mesto za mene. Dobri rezultati su počeli 2008. godine na Olimpijskim igrama, kada je Rafa osvojio zlato. Odigrao sam odličan turnir, a dobro sam igrao i danas", rekao je Đoković posle meča.\n"Uvek je zadovoljstvo igrati na velikoj sceni sa Nadalom. Do sada smo igrali 45 puta i nadam se da će se to nastaviti", dodao je srpski teniser.\nNadal je u trećem gemu drugog seta zatražio lekarsku pomoć, a Đoković je rekao da se nada da će Španac biti zdrav.\nOsvajač 14 grend slem titula Nadal rekao je da napreduje iz meča u meč.\n"Ovo je za mene bila pozitivna nedelja. Napredujem. Dobio sam mnogo pozitivne energije da snažniji započnem narednu godinu", rekao je Nadal.\nĐoković i Nadal će sledeće nedelje igrati na Mastersu u Šangaju.


Ibro Rahimić novi trener Veleža - SportSport.ba\nNekadašnji igrač Rođenih, Ibro Rahimić, novi je trener Veleža, saznaje SportSport.ba.\nA. Beganović 25.09.12. 22:06\nNa večerašnjoj sjednici Upravnog odbora FK Velež, koja je trajala nešto više od tri sata, za novog šefa stručnog štaba mostarskog premijerligaša izabran je nekadašnji igrač ovog kluba, Ibro Rahimić.\nRahimić će na klupi Veleža naslijediti Asmira Džafića, sa kojim su Rođeni jučer sporazumno raskinuli saradnju.\nPodsjetimo, Rahimić je nekadašnji igrač Veleža za kojeg je u periodu od 1988. do 1991. godine odigrao 87 utakmica, a svoju trenersku karijeru počeo je u Švicarskoj. Posljednji posao prije povratka u Mostar imao je u drugoligašu Rupeshvileu, gdje je vodio juniorski tim.\nVeć sutra Rahimić će sa novim igračima obaviti prvi trening.


MuzikaSeptember 10, 2019\nVečeras slušamo napolitanski melos, italijanski „Od izvora dva putića“ pucketavi zvuk melodija nastalih sredinom dvadesetog veka, kada je analogno bilo civilizacijsko dostignuće. Navikli ste na to da vam svojim predlozima ukazujemo na odlična ostvarenja iz oblasti muzike, pa tako ni ovaj utorak neće biti izuzetak. Danas ćete u okviru rubrike Sa starog gramofona imati priliku da čujete odličnu pesmu italijanske kantautorke Ane Marije Macini poznatije kao Mina.\nPop muzika stvarana pod uticajem američkog Bebop-a u Italiji tog doba bila je veoma popularan muzički žanr, tako da su mnoge dobrostojeće porodice rado slušale ovakvu vrstu muzike na porodičnim proslavama i u privatnosti svoja četiri zida. Nećemo da širimo priču, slušaćemo Minu i pesmu Nessuno koja datira iz 1959. godine.\nTAGS: Ana Marija MaciniMinaNessunopesma danaPlezirPlezir magazinsa starog gramofona


Havarija na glavnnom magistralnom cevovodu na Peštanu - Galaxy Media\nZbog pucanja cevi na glavnom magistralnom cevovodu kod Peštana, koje se dogodilo rano jutros, stanovnicima Lazarevca i Lajkovca obustavljena je isporuka vode.\nEkipe JPKP “Lazarevac” izašle su na teren kako bi otklonile kvar, a na licu mesta bio je i direktor JPKP Lazarevac, Aleksandar Rakići i izvršni direktor, Nemanja Ivković.\nNedaleko od mesta na kome se trenutno sanira kvar, pre mesec dana desio se još jedan, koji je uspešno saniran, dok se još uvek radi na otklanjanju kvara u Ćelijama, gde je urađen takozvani bajpas i voda preusmerena na drugi vod, kako bi se isporuka vode nastavila neometano, kazao je Rakić.\nRakić je uputio izvinjenje sugrađanima, uz obećanje da će narednu sezonu dočekati daleko spremniji nego ove, dodavši da zbog velikih suša ovoga leta, JPKP ima dodatnih problema zbog pukotina u tlu, pri čemu dolazi do povlačenja i pucanja cevi.\nSada je neophodno da se zameni cev u dužini od 6 metara, na delu gde je došlo do pucanja, a razlozi za ovu havariju su višestruki, rekao je izvršni direktor, Nemanja Ivković, pored pomenutog pomeranja tla, postoje indicije da cevi u postojećem cevovodu nisu odgovarajućeg kvaliteta, odnosno da trpe pritisak od 6 bari, a potrebno je od 10 do 12 bari za nesmetano vodosnabdevanje.\nIvković je najavio da bi sanacija ovog kvara trebala da bude završena danas oko 16 časova.


Objavljeno u kategoriji BiH na 16.04.2019 18:20:00\nDirektora FUP-a imenovat će nova Vlada?\nIzbor direktora Federalne uprave policije aktuelna je tema posljednjih nekoliko mjeseci otkako je bivši direktor Dragan Lukač podnio ostavku. Nakon što je Nezavisni odbor proveo intervjue sa sedam kandidata koji su se prijavili za čelnu poziciju te policijske agencije prvoplasirani je Zoran Galić, direktor Granične policije BiH. Slijedi Milan Galić aktuelni policijski komesar Zapadnohercegovačkog kantona, zatim Ensad Korman, zamjenik direktora FUP-a.\nKako saznaje agencija Patria najveći broj bodova Zoranu i Milanu Galiću dali su članovi NO Sead Bardak, Zdenko Kovač, Mirko Milićević i Elfada Gutić, dok su preostali članovi NO Amar Hadžiomerović i Enes Bezdrob najveći broj bodova dali Ensadu Kormanu i Milanu Galiću, zatim Zoranu Čegaru i Ljubanu Frljiću. Sjednici NO nije prisustvovao Branimir Orašanin zbog smrtnog slučaja u porodici.\nZa Zorana Galića veže se niz afera proteklih godina, ali to ga nije spriječilo da se prijavi za čelnu poziciju FUP-a niti da mu se da najveći broj bodova!? Pozicija direktora FUP-a interesantna je i Draganu Čoviću, predsjedniku HDZ BiH što su pokazale i pristigle kandidature. Mediji su pisali da je riječ o većini kandidata bliskih toj političkoj stranci. Prvi direktor FUP-a u dva mandata bio je Zlatko Miletić, nakon toga na čelu FUP-a također dva mandata bio je Dragan Lukač.\nIako se računalo na to da će direktor FUP-a biti Hrvat s obzirom da je ministar unutrašnjih poslova Bošnjak, sve su prilike da direktora ove policijske agencije neće imenovati Vlada u tehničkom mandatu. Posljednjih nekoliko sjednica Vlade FBiH upravo su bila sporna imenovanja.\nLista najuspješnijih kandidata bit će proslijeđena ministru unutrašnjih poslova Aljoši Čampari koji bi je mogao držati kod sebe još nekoliko narednih mjeseci. Zapravo, kada bi u narednoj Vladi FBiH ministar unutrašnjih poslova bio Hrvat, onda bi za direktora FUP-a bio biran Bošnjak.


Tepić pozvala Anu Brnabić da javno pročita pismo evropskih poslanika o stanju u Srbiji - European Western Balkans\nAutor EWB 09. 06. 2020.\nMarinika Tepić; Foto: SSP\nBEOGRAD – Potpredsednica Stranke slobode i pravde Marinika Tepić pozvala je premijerku Srbije Anu Brnabić da hrabro i javno pročita pismo poslanika Evropskog parlamenta iz redova socijaldemokrata o stanju u Srbiji u kojem upozoravaju na kritičnu političku situaciju, prenosi Fonet.\n“Tražim da Brnabić hrabro pročita ovo pismo koje nije napisao niko iz ove opozicije, već njeni partneri iz EU, koji je potpisala potpredsednica Evropskog parlamenta Klara Dobrev i tražim od nje da ovo pročita javnosti i da se o tome izjasni i kaže zašto krije činjenično stanje koje je prvi put precizno izneto u ovom pismu”, poručila je Tepić na konferenciji za novinare.\nPismo deset poslanika, u kojem se kritikuju demokratija i izborni uslovi u Srbiji, preneo je juče naš portal.\nOna je ocenila da je to pismo pokazatelj da se “točak realnosti zavrteo” i da sada svi znaju u kakvoj katastrofalnoj državi žive građani Srbije.\nTepić je na početku konferencije za novinare u Skupštini Srbije pozvala Radio-televiziju Srbije (RTS) da se ne sramoti i ne ignorišu važne vesti i rekla da ako RTS prećuti informacije o pismu, znači da je “partijski servis”, a ne “servis svih građana”.\nKako prenosi Fonet, ona je upitala Brnabić zašto krije primedbe da je zloupotrebila koronavirus pri održavanju izbora, da su skoro svi mediji pod kontrolom vladajuće partije, da je vlast u Srbiji označena kao hibridni režim, da su evroposlanici ukazali da nema posmatrača, jer zbog koronavirusa ne mogu da dođu u Srbiji, a da će misija OEBS posmatrača biti smanjena.\nAna BrnabićEvropski parlamentMarinika TepićStranka slobode i pravde\nCentralizacija informacija, hapšenja i govor mržnje tokom vanrednog stanja našli svoje mesto u izveštaju EK\nU Srbiji treba poboljšati izborni okvir zbog čega je Evropski parlament spreman da nastavi međustranački dijalog ko… https://t.co/or3eG7o48f\nTokom drugog dana posete Kosovu, specijalni predstavnik EU za dijalog Beograda i Prištine @MiroslavLajcak istakao j… https://t.co/vg9AV0S2oD\n#Srbija 🇷🇸 se nalazi među 25 država sveta u kojima je zabeležen najznačajniji pad u oblasti političkih prava i građ… https://t.co/Awxcm5zZJc


SPOS - Poziv za spas srpskog pčelarstva - Bolja Zemlja\nSPOS – Poziv za spas srpskog pčelarstva\nPčelari stariji od 65 godina mole nadležne da im dozvole odlazak u pčelinjake.\nSavez pčelarskih organizacija Srbije – SPOS odlučio je da još jednom pokuša i poslao je pismo u kom moli nadležne da spasu srpsko pčelarstvo. Zbog zabrane kretanja pčerali stariji od 65 godina u mestima sa preko 5.000 stanovnika, i 70 godina u mestima do 5.000 stanovnika, ne mogu da obilaze svoje pčelinjake.\nSPOS je pokušavao da u saradnji sa nadležnim ministarstvima reši ovaj problem, ali kako do sada nije nađeno rešenje, odlučili su da još jednom apeluju. Tako su “poziv za spas srpskog pčelarstva” poslali predsedniku Republike Srbije Aleksandru Vučiću, premijerki Ani Brnabić, ministrima Branislavu Nedimoviću i Nebojši Stefanoviću.\nKako se navodi da na sajtu ovog saveza, uz poziv su poslali i peticiju sa 8.000 potpisa. Oni su podsetili da pčelari u Nemačkoj, Austriji, Hrvatskoj i drugim državama mogu slobodno da obilaze svoje pčelinjake.\nPrethodni tekstUzgoj kukuruza: Večiti borba protiv korova\nSledeći tekstMinistar Nedimović: Uskoro dozvole za kretanje za poljoprivrednike koji obrađuju zemlju na levoj obali Drine


Ovaj rezultat odgovara timu Saše Filipovskog\nPosle velike drame i produžetka Levaloa je na domaćem terenu pobedio Trento i tako praktično otvorio put ka četvrtfinalu za crno-bele.\nMETROPOLITAN - TRENTO 92:86 (9:21, 25:14, 19:22, 27:23, 12:6)\nPosle jako loše prve četvrtine francuskog tima Levaloa se našao u situaciji da mora da juri rezultat i tokom celog meča su bili u zaostatku.\nUspeli su u drugoj četvrtini da izjednače košarkaši francuskog tima, ali do kraja meča nisu uspevali da prelome meč. Poveli su sa dva poena razlike na startu treće četvrtine i onda su do kraja meča uglavnom "jurili" rezultat.\nNa kraju su trojkom uspeli da dođu do produžetaka posle pogotka za tri poena. Ipak, u produžetku su bili bolji tim i ostavrili su pobedu koja ih je dovela na korak od plasmana u četvrtfinale.\nKod pobednika na ovom meču istakao se Mišino sa 23, Gudvin je imao 21, a Braun 19. Kod Trenta Vilijams i Maje su odigrali sjajan meč, Vilijams je imao 21, a Maje 20 poena, ali to nije bilo dovoljno za pobedu.\nLevaloa sada ima tri pobede iz tri meča i prvi su na tabeli, a ova pobeda znači i crno-belima. Partizan je od Francuza izgubio, a Trento je deklarisao u međusobnom susretu. Sada bi pobedom nad Lokomotivom tim Saše Filipovskog bio na drugom mestu na tabeli, sa pobedom više od Trenta, ali i mnogo boljim međusobnim skorom.\nTo znači da Partizan sve konce drži u svojim rukama - neće zavisiti od rezultata drugih timova. Za sada su u najboljoj poziciji da uzmu drugo mesto u grupi, ali prvo će morati da ostvare pozitivan rezultat u meču sa Lokomotivom.\nTabela: Levaloa 3-0, Partizan 1-1, Trento 1-2, Lokomotiva 0-2


Sukob vernika SPC i CPC\nTri policajca lakše su povređena u incidentu koji se dogodio u sredu na Ivanovim koritima kod Cetinja gde su se vernici Crnogorske pravoslavne crkve (CPC) i Srpske pravoslavne crkve (SPC) okupili kako bi u hramu Preobraženja Hristovog obeležili taj verski praznik.\nI SPC i CPC ranije su obavestili policiju o nameri da u sredu, povodom verskog praznika, služe svetu liturgiju u hramu Preobraženja Hristovog na Ivanovim koritima.\nCetinjska policija je, kako se navodi, imajući u vidu ranije događaje kada je odnos dve crkve u pitanju, od utorka od 20 sati obezbeđivala hram, radi sprečavanja eventualnog narušavanja javnog reda i mira.\nU saopštenju policije se dodaje da policijski službenici prema vernicima "nisu preduzeli nikakve mere, radnje i sredstva prinude", osim potiskivanja suprotstavljenih grupa građana.\nMitropolija Crnogorsko-primorska osudila je ponašanje vernika Crnogorske pravoslavne crkve (CPC) na Ivanovim koritima i ocenila da je policija morala odlučnije da štiti sveštenstvo, vernike i imovinu Mitropolije.\nDodaje se da policijski službenici nisu uradili sve što je bilo u njihovoj moći da spreče ulazak neovlašćenih lica – kako se ističe "lažnih sveštenika", u hram Preobraženja Hristovog.\nSrpska pravoslavna crkva (SPC) pokušala je danas na Ivanovim Koritima da Njegušima otme njegušku crkvu svetog preobraženja i stavi je pod svoju nadležnost, saopšteno je iz Crnogorske pravoslavne crkve (CPC).\nSPC je, prema rečima predsednika Odbora za promociju interesa CPC Steva Vučinića, “prevarila“ Njeguše obećavajući im da će početi službu u osam a u devet sati i 30 minuta napustiti crkvu da bi omogućila crnogorskom sveštenstvu da služi liturgiju koja je bila zakazan u deset sati.\nOn je rekao da je crnogorsko sveštenstvo služilo liturgiju na poziv građana Njeguša kao vlasnika crkve.\nVučinić je kazao agenciji MINA da su predstavnici CPC umesto da crkvu napuste u dogovoreno vreme u njoj „zabarikadirali hor, horovođe i nekoliko popova“ pa je policija morala da ih istera vani.\nOn tvrdi da je SPC u njegušku crkvu autobusom kolašinske registracije dovela starije osobe i decu izlažuci ih nemalim neprijatnostima.


Raste nivo loših kredita\nPredrag Klincov 07.06.2013 08:01\nBANJALUKA - Nekvalitetni krediti u bankarskom sektoru RS u prvom tromjesečju ove godine povećani su za sedam procenata u odnosu na kraj prošle godine i iznose 685,8 miliona KM, pokazao je kvartalni izvještaj Agencije za bankarstvo RS.\nU izvještaju se navodi da su krediti sa kašnjenjem u otplati povećali učešće u ukupno plasiranim kreditima sa 14,1 odsto iz 2012. godine na 14,85 odsto na kraju marta ove godine.\nPrimjetno je da nekvalitetni krediti pravnih lica porasli po natprosječnoj stopi od 9,6 odsto i sa iznosom od 462,5 miliona KM čine 15,8 odsto u ukupnim kreditima pravnih lica.\n"Na nivo nekvalitetnih kredita pravnih lica značajno utiču nekvalitetni krediti plasirani za proizvodnju u iznosu od 160 miliona KM sa stopom rasta od 16 odsto i za trgovinu u iznosu od 137,4 miliona KM sa stopom pada od dva odsto u odnosu na kraj 2012. godine. Ove dvije grane čine 64 odsto od ukupno nekvalitetnih kredita pravnih lica", ističe se u izvještaju.\nKrediti građana s kašnjenjem u otplati povećani su u prvom kvartalu za dva odsto i iznose 223,4 miliona KM, čime učestvuju sa 13,2 odsto u ukupnim kreditima stanovništvu. Čak dvije trećine loših kredita fizičkih lica usmjerene su za opštu potrošnju i sa iznosom od 146,5 miliona KM približno su na nivou stanja sa kraja prethodne godine.\nBanke iz RS su, inače, u prvom kvartalu ove godine povećale kreditnu aktivnost za dva odsto u poređenju sa krajem minule godine sa iznosom bruto kredita od 4,62 milijarde KM.\nKvartalna dobit banaka u RS smanjena je, pak, za 25 odsto u odnosu na isti period prošle godine, odnosno sa 16,2 na 12,2 miliona KM.\nRadovan Bajić, predsjednik Udruženja banaka BiH, objavljene rezultate bankarskog sektora ocijenio je ne tako lošim stanjem u uslovima koji vladaju u okruženju i Evropskoj uniji.\nOn je kazao da je pozitivna stvar što je u uslovima krize došlo do i blagog rasta kreditne aktivnosti, iako je uglavnom produkovan povećanjem plasmana prema javnim preduzećima i institucijama od 10 odsto. Sa druge strane, ističe da je nivo nekvalitetnih kredita od 14,85 odsto sigurno zabrinjavajući, ali ne i alarmantan jer je na sličnom stepenu kao u zemljama regiona.\n"Banke su, uprkos svim poteškoćama, zadržale vitalnost i sposobnost da odgovore na zahtjeve klijenata", ocijenio je Bajić.\nU izvještaju Agencije za bankarstvo RS navodi se da je nivo depozita banaka, takođe, uvećan za dva procenta, odnosno za oko 96 miliona KM, i iznosi 4,45 milijardi KM. U prvom kvartalu godine štednja građana zadržava trend rasta i na kraju marta iznosi 1,526 milijardi KM sa stopom rasta od četiri procenta u odnosu na 2012.\nBankarski sektor FBiH je u prvom kvartalu 2013, uprkos otežanim uslovima djelovanja i pored svih negativnih uticaja, sačuvao stabilnost i adekvatnu kapitalizovanost uz zadovoljavajuću likvidnost, saopšteno je iz Agencije za bankarstvo FBiH.\nBanke u FBiH su poboljšale kvartalnu dobit, koja iznosi 42,3 miliona KM, dok je bilansna suma smanjena za 1,2 odsto ili 183 miliona u odnosu na kraj prošle godine i iznosi 14,8 milijardi KM, što je najvećim dijelom rezultat smanjenja depozita i kreditnih obaveza, a posljedično time i novčanih sredstava.


Čarape su izvozni hit Srbije, a najveća je zarada od izvoza putničkih vozila (FOTO) - Naši u svetu\nČarape su izvozni hit Srbije, a najveća je zarada od izvoza putničkih vozila (FOTO)\nObjavljeno 04/04/19 u 14:00\nHula-hop čarape, kao i plastični proizvodi za transport i pakovanje robe, najviše se izvoze iz Srbije, pokazuje projekat „100 najvećih“.\nČarape proizvedene u Zrenjaninu odlaze u svet. Kompanija Modital, članica italijanske Pompea grupe, u Zrenjaninu proizvodi hula-hop, koji se kupuje u Italiji, Španiji, Francuskoj, Nemačkoj. Ipak, u jednoj zemlji interesovanje posebno raste iz godine u godinu.\n„M kao Modital direktno prema inostranstvu poslednje godine smo krenuli oko 2 posto robe proizvedene u Srbiji da ide prema Rusiji smo stigli prošle godine do oko 7 posto. E to je što se tiče fakturisanja otprilike 22 posto što Modital fakturiše u toku godine“, kaže direktor Umberto Lani.\nVrednost izvoza ovih čarapa u prošloj godini iznosio je preko 136 miliona evra, a što se proizvoda od plastike tiče vrednost izvoza je preko 850 miliona evra, kažu zvanični podaci Privredne komore Srbije. Što se tiče istraživanja “100 najvećih” pokazalo se da i izvoz drugih proizvoda donosi dobar profit.\n„U Srbiji najviše se zarađuje izvozom putničkih vozila. Tu spadaju kombi vozila s jedne strane, vozila za trke i putnička vozila. Zatim se takođe najviše zarađuje i izvozom izolovanih cevi, kablova i optičkih kablova, ali tu su i trgovci novih pneumatskih guma“, kaže Ana Knežević\nIpak, kada je reč o hula-hop čarapama, na tržištu izvan regiona završavaju samo one proizvedene u stranim kompanijama koje posluju u Srbiji. Domaći proizvođači, dolaze samo do zemalja regiona.\nHula-hop čarapeIzvozPutnička vozilaZarada\nVučić o današnjim događajima: Država će umeti da se obračuna sa nasilnicima, žene su isterale ljude predvođene fašistom (FOTO)\nDigitalni samit u Beogradu: Robot Titan igrao na otvaranju, pogledajte šta je poručila robot Sofija (FOTO)\nSrbija na svetskoj gejming mapi jedna od najatraktivnijih, prihod skoro 100 miliona…\nZaradili skoro dva miliona evra u Beču! Čistačica iz Srbije i njen sin zamalo da…\n“Oženi me”: U ovom poslu u Srbiji može da se zaradi više nego u Nemačkoj,…


Završena još jedna farma kod Gračanice, donacija “Solidarnosti za Kosovo” - Radio Kosovska Mitrovica\nZavršena još jedna farma kod Gračanice, donacija “Solidarnosti za Kosovo”\n30. April 2021, 12:16 -> 12:17\nNakon višemesečnih radova na manastirskom imanju iznad Gračanice, uspešno je završena izgradnja farme za uzgoj krava muzara. Kako je na svojoj zvaničnoj Fejsbuk stranici napisao osnivač fondacije “Solidarnost za Kosovo” Arno Gujon, u moderno opremljenom objekatu površine 340 m2 finansiranom sredstvima ove humanitarne organizacije, za početak će biti 35 krava koje su kupljene uz pomoć drugih donatora.\n“Ovaj objekat vredan 65.000€ koji se nalazi na ekonomiji manastira Gračanica, obišli su episkop raško-prizrenski Teodosije, Svetlana Stević upravnica Narodnih kuhinja, Milovan i otac Srđan iz naše humanitarne kancelarije koju finansiramo u Gračanici” stoji u objavi.\nTo je deveti po redu poljoprivredni infrastrukturni projekat u prethodnih devet godina kojije ova organizacija, u saradnji sa Eparhijom raško-prizrenskom uspešno realizovala i to sve u cilju, kako se navodi “obezbeđenja samoodrživosti Narodnih kuhinja koje svakodnevno hrane preko 2000 najugroženijih stanovnika ovog kraja”.\n“Na celom poljoprivrednom kompleksu u čijem sastavu se nalazi novoizgrađena farma, zaposleno je desetak radnika. Naša želja je da ovakvim i sličnim projektima otvorimo nove mogućnosti za porodice na KiM koje žele da se izdržavaju od svog truda i rada”.\nGujon na kraju zahvaljuje svim donatorima na poverenju i na podršci.\nFoto: Facebook, Arno Gujon


Leskovačka Dubočica igra sa Spartakom u Subotici\nIzvor: JužneVesti.com, 21.Nov.2020, 12:46\nRukometaši leskovačke Dubočice pokušaće u subotu, 21. novembra od 18 sati da u Subotici upišu prvu pobedu u gostima od 10. oktobra i trijumfa u Kikindi. Nakon sedam kola A grupe ARKUS lige Dubočica je sa pet pobeda i dva poraza na trećoj poziciji, dok je Spartak pretposlednji sa samo jednim trijumfom i šest poraza.\nJužneVesti.com: Dubočica upisala šestu pobedu u ARKUS ligi\nIzvor: JUGpress.com, 21.Nov.2020\nLESKOVAC..Rukometaši „Dubočice 54“ nastavljaju sa uspešnim igrama u „A“ grupi rukometne Arkus superlige. Sa gostovanja u Subotici doneli su nova dva boda, jer su pobeli „Spartak“ rezultatom 21:25 (8:13). Leskovčani su vodili od prvog do poslednjeg minuta utakmice, črsto držeći sve...


Pa ipak, iako je ekipa trenera Dejana Milojevića povela sa 9:7 posle četiri minuta igre, usledio je veliki nalet gostiju. Serijom 11:0, u kojoj su trojke dali Lazić i, dve, Blažić, a Dragićević se razigrao kako uz blokaduz, tako i uz dve asistencije, Zvezda je stigla do 11:18 i od tada uglavnom bez mnogo muka odbijala pokušaje suparnika da preokrene rezultat u prvoj deonici. Do njenog finiša.\nU njemu je Ratko Varda olakšao posao crveno-belima jer je dobio tri lične greške, poslednju, istina, ne baš najjasnije zašto jer je "leđima" probao da se približi košu koji je čuvao Katić, no i pored njegovog odsustva u finišu uvodne četvrtine, trojka Novice Veličkovića, povratnika u ekipu Mege, smanjila je prednost Zvezde na 21:22.\nIgra na mahove se nastavila i u drugom periodu, u kome je Zvezdinih 39:29 samo predstavljalo izazov, ne i prepreku za Milojevićevu mladu četu. Mega je ne samo sustigla taj zaostatak iz 16. minuta, već je u 20. povela sa 43:41 posle Micićevih bravura sa asistencijama, Jokićevih poentiranja iz različitih pozicija, a Miljenovićevih prodora.\nNa poluvreme se otišlo sa 43:46 na semaforu, zahvaljujući Blažičevoj dalekometnoj trojci, sa oko osam metara, pred zvuk sirene.\nTreća četvrtina protekla je najpre uz nekoliko Zvezdinih trojki, potom uz sjajnu minijaturu Branka Lazića, ali je na sve to Mega Vizura imala svoje odgovore. Nekako uvek - na drugačiji način, prikazavši još jednom igru koja prija ljubiteljima košarke, ako ovaj sport posmatraju neostrašćeno, uživajući u čarolijama, najčešće - vrlo jednostavnim.\nKada se na takvu igru domaćina nadovezala tehinčka greška Rašku Katiću zbog odgurivanja Jokića, Mega je uspela da dođe do 65:65, a onda je na scenu stupio Tadija Dragićević. Povratnik u ekipu Crvene zvezde Telekom "vezao" je osam uzastopnih poena, a kada mu se ofanzivno pridružio i više nego raspoloženi Lazić, gosti su došli do 71:76. Ne i bliže od toga.\nŠto zbog nezaustavljivog Lazića, što zbog razigranih Nelsona i Katića, tek - Mega je uzaludno pokušavala da zaustavi razigranog suparnika, koji je sa distance ubacivao gotovo svaki drugi pokušaj da postigne trojku. Nerviranja u crveno-belom taboru je, ipak, bilo - i to zbog brzopletosti, pa je trener Radonjić u jednom trenutku vikao na tajmautu "Igrajte glavom, a ne srcem", kada su njegovi igrači sa "+10" za samo pola minuta primili dva koša. Poslušavši ga, Zvezdini košarkaši su izbegli dramatičan finiš, ali da i bez njega utakmica može da se proglasi sjajnom za gledanje - najbolji dokaz je ovaj smederevski duel.\nBranko Lazić je završio meč sa 22 poena, što mu je rekord karijere u ABA ligi, u kojoj ove sezone nije bio nijednom "dvocifren", a uz šut 4/6 za dva, za tri poena šutirao je 3/5 i imao tri skoka i "krađu". Evo i nekih detalja iz njegovog nastupa protiv Mega Vizure:


31. Maj. 2017.\nČlan Predsjedništva Bosne i Hercegovine Bakir Izetbegović primio šefa delegacije EU u BiH ambasadora Lars-Gunnara Wigemarka\nTeme razgovora bile su aktuelnosti u procesu integracije i reformi na putu BiH prema članstvu u EU.\nČlan Predsjedništva Bosne i Hercegovine Bakir Izetbegović naglasio je da je potrebno intenzivirati reforme s ciljem ubrzavanja razvoja i integracijskih procesa. Bilo je riječi i o modalitetima operacionalizacije Koordinacijskog mehanizma za EU integracije. Sagovornici su se složili da je bitno pokrenuti rad u svim grupama unutar koordinacijskog mehanizma, a eventualne nedostatke i nesuglasice rješavati u hodu.\nŠef delegacije EU i specijalni predstavnik EU u BiH Lars-Gunnar Wigemark istakao je da je neophodno pokušati opet s donošenjem zakona o akcizama na gorivo jer je uz njihovo donošenje usko vezano unapređenje infrastrukture, ali i dalji tok reformi. Sagovornici su se složili da je neophodno u javnosti pojasniti korist od akciza i pratećeg paketa povoljnih kredita za infrastrukturne projekte u cijeloj državi.\nGospodin Wigemark je također informisao člana PBiH Izetbegovića o značaju projekta obnove luke Brčko kreditom EBRD-a, u okviru Agende povezanosti za Zapadni Balkan, koja će biti razmatrana na Summitu u Trstu 12. jula.


Poljski premijer kritikovao Brisel\nTanjug 22. decembra 2021. 23:28\nVARŠAVA – Poljski premijer Mateuš Moravjecki kritikovao je Brisel zbog „birokratskog centralizma“ jer je pokrenuo novi postupak zbog odluka poljskog ustavnog suda koje dovode u pitanje nadređenost evropskog prava nad nacionalnim.\nPremijer Moravjecki rekao je da odluka Evropske komisije da pokrene novi postupak protiv Varšave pokazuje „da tendencija Brisela prema razvoju demokratskog centralizma, birokratskog centralizma, nažalost napreduje, ali tome treba stati na kraj“.\n„Mislim da sve više država članica EU vidi da konačno negde mora postojati granica nadležnosti, onoga o čemu Evropska komisija može odlučivati i onoga o čemu može odlučivati poljska država“, kazao je sinoć Moravjecki.\nEvropska komisija pokrenula je juče postupak protiv Poljske zbog odluka poljskog ustavnog suda koje dovode u pitanje nadređenost evropskog prava nad nacionalnim.\nPoljski ustavni sud je u svojim odlukama od 14. jula i 7. oktobra ove godine zaključio da neke odredbe ugovora EU nisu u skladu s poljskim ustavom, dovodeći u pitanje primat evropskog prava.\nKomisija smatra da presude poljskog ustavnog suda krše opšta načela autonomije, primata evropskog prava, efikasnosti i jednobrazne primene prava Unije kao i obavezujući učinak presuda Suda Evropske unije.\nKomisija takođe dovodi u pitanje nezavisnost i nepristrasnost poljskog ustavnog suda i smatra da on ne ispunjava zahteve da bi ga se smatralo sudom prema ranije usvojenom zakonu.\nPoljska je već nekoliko godina u sukobu s Komisijom zbog pravosudne reforme koju sprovodi tamošnja vladajuća koalicija, a Sud EU već je doneo neke odluke protiv Poljske.


► Putevi Srbije: Zbog snega i padavina putevi opterećeni, oprezno vozite\nJavno preduzeće "Putevi Srbije" upozorilo je danas da su zbog snega i padavina putevi opterećeni i savetovali vozačima da oprezno voze.\nIz tog preduzeća su upozorili na pojavu poledice i magle na putevima zbog najavljenih niskih temperatura pogotovo na deonicama koje se prostiru duž rečnih tokova, kotlina, klisura kao i na putnim objektima.\nOni su savetovali vozačima da bez zimske opreme i lanaca ne kreću na put, a ukoliko se odluče na putovanje, treba da voze zaista oprezno i pažljivo.\nU saopštenju JP "Putevi Srbije" napominje se da su najopterećeniji putevi Ivanjica-Novi Pazar-Sjenica gde je sneg napadao u visini od pet centimetara.\nIsta količina snega nalazi se na putu Užice - Novi Pazar, Paraćin - Boljevac - Zaječar, Vlasinsko Jezero - granica Ribarci sa Bugarskom, Biljanovac - Jošanička Banja, Jošanička Banja - Kopaonik, Požega - Ivanjica, kao i Ivanjica - Buk.\n"Kolovozi su vlažni u nižim predelima, snega ima mestimično u raskvašenom stanju do pet cm na teritoriji Novog Pazara, Zaječara, Kruševca, Ivanjice, Kosova", navodi se u saopštenju.\nPosebno se napominje da je u Zaječaru smanjena vidljivost zbog magle, kao i povremeni sitni odroni duž nestabilnih kamenih kosina, u klisurama, usecima, zasecima.


Ovaj put je žila kucavica zapadne Srbije: Do Crne Gore konačno bez zastoja i velikih gužvi FOTO\nIzvor: B92, 01.Dec.2020, 14:36\nUžice, Čačak -- Magistralni put od Čačka do Zlatibora predstavlja žilu kucavicu zapadne Srbije i decenijama je bio zapostavljen i skoro potpuno devastiran.\nPut od Pakovraća do Užica prolazi kroz Ovčarko kablarsku klisuru i požešku kotlinu >> Pročitaj celu vest na sajtu B92 << gde i u letnjim mesecima dolazi do pojave magle, pa je ova deonica veliki izazov i za iskusne vozače. Česta krpljenja i parcijalne sanacije dodatno su otežavale saobraćaj na ovoj deonici, a konačna rekonstrukcija je veliko olakšanje za vozače kojima je vožnja ovom deonicom sada dosta lakša i pre svega bezbednija.\nOd Užica ka Zlatiboru nije bila ništa bolja slika, pa je pred putare stavljen ozbiljan zadatak, petnaest i po kilometara najfrekventnijeg puta u zapadnoj Srbiji. Sanacija tunela, izgradnja potpornih zidova, sve je rešeno bez prekida saobraćaja. Mi smo uradili 54 hiljade kvadrata sanacije tih kosina kao i žičane barijere koje sprečavaju eventualni odron čime je bezbednost saobraćaja postavljena na visok nivo " ,kazao je za RINU Leko Korićanac, generalni direktor „Putevi Užice“.\n"U prvoj fazi je proširivan most, u drugoj urađeni ivičnjaci i pešačka staza kao i kišna kanalizacija. Koristili smo viseće skele i trudili smo se da sve uradimo brzo i efijkasno, od jutra do mraka, 23 separatora za prečišćavanje otpadnih voda. Ovo je put za buduće generacije", kaže Slobodan Božović, tehnički direktor.\n14:27: Novak pismom otkrio sve svoje namere: Stvari su eskalirale


Mlada reprezentacija BiH na Grbavici dočekuje San Marino - Kozarac.ba\nMladoj nogometnoj reprezentaciji Bosne i Hercegovine (igrači do 21 godine) do kraja kvalifikacionog ciklusa za Evropsko prvenstvo, kao i državnoj A-selekciji u kavlifikacijama za SP, preostala su još dva susreta, u petak protiv San Marina i u utorak protiv Srbije i Crne Gore u Novom Sadu.\nU osam odigranih susreta izabranici selektora Ibrahima Zukanovića ostvarili su skroman bilans, dvije pobjede, pet poraza, dok su u jednom susreti remizirali. Sa sedam bodova ekipa BiH nalazi se na petom, pretposljednjem mjestu u Sedmoj grupi, ispred autsajdera San Marina, s kojim će u petak igrati na stadonu Grbavica u 15 sati.\nČetiri dana kasnije mladi nogometaši BiH (11. oktobra) će završiti kvalifikacije gostovanjem u Novom Sadu protiv selekcije Srbije i Crne Gore, koja će se, uz trenutno vodeće ekipe na tabeli – Belgiju i Španiju, u preostalim susretima boriti za dvije čelne pozicije u grupi, koje osiguravaju nastup na EP i u baražu.\nPreostali susreti u Sedmoj grupi:\n8. kolo (7. septembra):\nBiH – San Marino\nLitvanija – SCG\n9. kolo (11. septembra):\nLitvanija – Belgija\nSan Marino – Španija\n2. Španija 8 5 2 1 27:6 17\n3. SCG 8 5 1 2 22:10 16\n4. Litvanija 8 3 1 4 9:12 10\n5. BiH 8 2 1 5 11:14 7